recursal/SuperWikiNEXT-32B huggingface dataset:
**講波**係球賽評述嘅通俗叫法，而喺香港，一般嘅普羅大眾都鍾意叫球評人做「**講波佬**」。

負責講波嘅人係要將一場球賽嘅過程，盡可能完整咁向喺收音機或者電視機前面收聽收睇緊嘅聽眾／觀眾作出介紹及分析，包括嗰種球類嘅玩法、賽制，嗰場賽事所參與球員／球隊嘅背景，球隊出場嘅陣容，戰術嘅運用，球賽嘅進行……等。

所以講波普遍被視為一種專業，因為第一，佢哋當然要全面認識嗰種球類運動，其次手頭上嘅資料要充足，分析球賽嘅時候亦唔可有太多主觀嘅個人意見，要對球賽客觀咁批評，咁啲觀眾聽眾先可以喺中立嘅情況下欣賞球賽；因此要成為一個評述某種球類比賽嘅專業**講波佬**絕對要下一番功夫，可以話係屬於專業人士嘅範疇。

講講「講波佬」
-------

**講波佬**本來只係狹義咁指嗰啲講足球運動嘅運動評述員，因為以前喺香港評述足球嘅絕大多數係男性，甚至當時可以話冇女性評述，於是大眾就用咗個「佬」字，但其實隨住世界嘅發展同埋社會嘅變化，依家女性出嚟講足球亦唔係咩新鮮奇事，再加上講波可以唔單單咁指足球運動，令到「講波佬」哩個詞語亦都有修飾嘅必要，不過因為喺香港生長嘅大眾已經一口講慣咗，所以仍一貫統稱從事球賽評述哩個行業嘅人做「講波佬」。

### 乜波都有得講

其實**講波**又點止係指講足球一樣呢，因為唔同嘅球類運動都會有專長嘅評述員，除咗聽得比較多嘅足球評述之外，其實一路以嚟籃球、排球、網球、乒乓球、羽毛球，甚至保齡球、桌球哩啲比較少體力發揮嘅運動都有佢哋嘅專業評述員，而且男女各佔有一定嘅比例，所以「講波」已經變成廣義嘅詞語。

### 講波人有幾權威

不過講波界有一個小小共通點，就係當中大部份嘅球評人其實曾幾何時亦係嗰種運動嘅職業球員，有啲可能已經退役全身投入做球評人，有啲則係現役嘅職業球員，只不過係以客串形式咁去為某啲球賽作專業評述。當然亦有啲人，佢哋一路都好醉心咁去研究某種球類運動，佢哋可能只係業餘玩吓，甚至冇乜實戰經驗，但亦最終都可以成為專業講波佬，只要有獨特嘅分析，加上搜集返嚟嘅資料同研究心得，再加埋業內人仕同埋大眾對佢嘅認同，亦可以被邀請作出權威性嘅評述。

### 香港足球評述員協會

近年電視台嘅足球賽事直播量越嚟越大，香港足球評述員或主持越來越多，佢哋雖然來自唔同媒體，但係對足球都好有熱誠。2006年10月24日，業界重成立咗香港足球評述員協會（中文：香港足球評述員協會）（HKFCA），旨在凝聚力量回饋社會。多年來，HKFCA一直支持香港代表隊出戰無家者世界盃，亦會定期出動探訪老人家，並喺2009年集眾會員之力，出版過散文集《寫給足球的情書》。

專業講波人
-----

以下會簡單咁介紹一啲球類運動嘅講波人。

### 足球

要數足球界嘅講波人，相信好多人隨便都可以點出三兩個出嚟。而喺香港工作或者操粵語嘅足球講波佬有好多其實都幾出名，佢哋除咗係因為成日會喺電視出鏡，或者喺收音機聽到佢哋把聲之外，亦都係因為喺評述分析上特別出色獨特，可能喺閱讀球賽嘅能力方面比較好，亦都可能因為佢哋嘅評述風格……等而為人所注意。

#### 粵語講波人

* 葉觀楫：綽號「大聲葉」，係六、七十年代嘅著名電台講波佬，現場講波時可以話係緊張大師，講起上嚟特別精采，而且創作咗好多生動嘅足球術語，所以而廣受聽迷歡迎。
* 林尚義：人稱「阿叔」，係香港講波界嘅老行尊；曾經係香港足球聯賽隊伍及中華民國隊員，亦做過電影演員。因為佢嘅硬漢性格，造就佢講波時嘅風格都係比較鍾意大大聲，同埋用抑揚頓挫嘅重口音去評述，配合埋佢肉緊嘅表情，睇緊佢唔知情嘅人會以為佢發緊脾氣鬧緊人。
* 丘建威：Cable，人稱「丘仔」，讀書時候係聖約瑟足球校隊成員，後來成為香港職業足球員，打後衛、清道夫，退役後轉行做講波佬。
* 張志德：Cable，人稱「細鬼」，曾經係香港職業足球員，香港隊員，退役後轉行做講波佬。
* 何鑑江
* 何靜江
* 丁偉傑：Now
* 何輝：紅褲子出身，八、九十年代香港足球員，試過代表港隊，青少年期試過代表香港乒乓球隊。當打嗰排唔踢波走咗去做量地官，家下喺廣東體育台做緊講波佬。因應佢自己踢波出身，經常喺講波時拆解場波嘅形勢，以及詳解場波各方面嘅細節，好似排陣、球員表現、領隊調動手法，甚至領隊表情，亦好鐘意搞Gag。雖然佢未正式喺香港人出錢搞嘅電視頻道講過波（ESPN唔係香港嘢），不過極受網民同一般睇開佢嘅人愛戴。
* 黃興桂：Cable
* 江忠德：ESPN
* 馬啟仁：TVB，英文名**Keyman**，擁躉唔少。
* 李德能：Cable
* 蔡育瑜：Now
* 鍾志光：TVB
* 何柏霖：Cable
* 劉舜文：Cable
* 陳葦如：Now
* 方柏翹：Now
* 司徒文俊：Cable
* 李榮基：Now
* 馮嘉奇：(已轉職伯明翰球會職員)
* 劉健基：Cable
* 潘源良：Cable，香港著名填詞人，香港有線電視一開台已經參與足球評述，佢主要係評述西甲英超嘅賽事。
* 林慶麟：Now
* 李健和：Cable
* 強尼：Cable
* 袁文傑：正職演員，周不時去TVB講波，亦喺youtube頻道**袁文傑Andrew Yuen**講波。

#### 大陸講波人

* 陳維聰（粵語）
* 陳寧（粵語）
* 鐘毅（粵語）
* 羅海文（粵語）
* 黃健翔（普通話）

#### 外國講波人

* 連尼加（Gary Lineker）
* 阿倫．漢臣（Alan Hansen）
魏係一個喺戰國時期嗰陣嘅國，戰國七雄之一，曾一度稱霸中原。魏總共有八位君主，下面個表就將佢哋嘅謚號、名、在位年數同在位年份列嗮出嚟。

初期同強盛時期
-------

魏國建國嗰陣，中國由春秋轉做戰國。魏國開國君主魏斯精圖勵治，令魏國國勢逐步轉盛。經過魏斯同魏擊嘅努力之後，魏國已經成為中原強國。魏武侯魏擊死後，佢個仔魏罃繼位。魏侯罃以強盛嘅國勢去稱王，即魏惠王。魏惠王統治時期係魏國嘅盛世。

| 謚號 | 國君個名 | 在位年數 | 在位年份 |
| --- | --- | --- | --- |
| 魏文侯 | 魏斯 | 50 | 前445年在位，前403年成為侯爵——前396年 |
| 魏武侯 | 魏擊 | 26 | 前395年——前370年 |
| 魏惠王 | 魏罃 | 51 | 前369年，前334年稱王——前319年 |

中期同末期
-----

魏惠王後期，魏國國勢開始衰落。之後喺魏襄王、魏昭王時期魏國國勢冇乜大變化。到咗魏王假時期，秦王政嬴政攻破魏國首都大梁，魏國滅亡。

| 謚號 | 國君個名 | 在位年數 | 在位年份 |
| --- | --- | --- | --- |
| 魏惠王 | 魏罃 | 51 | 前369年，前334年稱王——前319年 |
| 魏襄王 | 魏嗣 | 23 | 前318年——前296年 |
| 魏昭王 | 魏遫 | 19 | 前295年——前277年 |
| 魏安釐王（魏安僖王） | 魏圉 | 34 | 前276年——前243年 |
| 魏景湣王 | 魏午 | 15 | 前242年——前228年 |
| 魏王假 | 魏假 | 3 | 前227年——前225年 |

參考
--

1. 1 2 3 4  楊寬 《戰國史》
曾經喺1970年代風靡香港學生嘅紅A塑膠書喼上嘅產品說明貼紙（香港歷史博物館展品）
**紅A**（英文：**Red A**）係香港一個膠質產品嘅牌子，生產嘅公司星光實業有限公司喺1949年創立，早期主要銷售塑膠製造嘅家庭用品，現時生產嘅各類產品產品包括：酒店用品、餐飲廚房用品、工業用品、醫療用品、家庭用品等，係香港最大嘅塑膠製造商。「紅A」係現時少數仍然維持產品由香港製造嘅牌子，更以「上等質素，紅A做到，100%香港製造」為口號。過往「紅A」產品只有紅、藍兩種顏色，近年先至提供多種顏色畀顧客選擇。集團有三個頂級品牌：「紅A」、副線「Cre-a」、「A-Ware」。

牌子名嘅由來
------

當1949年星光實業成立嘅時候，創立一個名為「**ACE**」嘅牌子。到咗1950年代當時開始商標註冊制度，由於已經有一個啤牌嘅牌子已經用咗「ACE」，星光實業唯有更改牌子嘅名，只係用單一個「**A**」字，刪除咗「C」同「E」兩個字母，先至能夠成功註冊。之後消費者喺購買產品嗰陣見到紅底白色「A」字嘅標誌，就順口叫做「紅A」。根據星光實業嘅董事兼總經理梁鶴年講，「紅A」可能係全世界唯一採用單一個英文字母註冊嘅商標。

歷史
--

戰後香港人口急劇增加，塑膠製品剛開始喺美國同日本流行，塑膠家品嘅成本同售價都比木製材料平，喺香港嘅需求日漸增加，星光實業因而由日本引進機器製造塑膠製品。1960年代香港多次實施食水管制（制水），家家戶戶以至工廠食肆需要容器儲存食水，「紅A」膠水桶因為比鐵罐同木桶輕而大行其道，令「紅A」成為家傳戶曉嘅品牌，而紡織同塑膠業令到香港就業人口同工業區增加。

近年「紅A」唔再以只係售賣家庭用品為重點，而逐漸將市場開拓至大型客戶，例如政府機構、酒樓食肆、酒店、銀行等。

出面網頁
----

* 星光實業有限公司網站
* 紅A購物網
* 紅A植根五十年
* 紅A嘅Facebook頁

參考
--

1. ↑  RTHK-香港故事(第19輯)06-廠出名堂-2012-3-26
唔好同**㞗**搞亂。
**尻**（多數同孤立讀音為「haau1」，响部分詞語中俗讀作「gau1」）指囉柚，人體脊柱嘅尾段，即係尾龍骨嘅位置。根據康熙字典，「尻」讀「考平聲」，「髖也」。《說文解字》記載：「尻、𦞠也。从尸九聲。苦刀切。」。

其他用法
----

因為字形下面有個「九」字，好多香港人就誤以為係粗口字。但其實粵語粗口本字係「㞗」字，正音讀求，不過一般俗音讀 gau1(鳩)。「尻」字意思亦唔係鳩所指嘅意法，所以用「尻」假借粵語粗口嘅「㞗」係錯誤嘅用法。

### 無厘頭

**無厘頭**由廣東南海一帶嘅粵語俚語**莫釐頭尻**（mou4 lei4 tau4 gau1）演變而成。「莫釐」係指「無乜道理，分唔清楚」，尻就係指脊骨尾部或者重未長成嘅尾，喺呢度引申為「末端、最尾」嘅意思。夾埋一齊嘅意思係：「形容人或事分唔清次序同頭尾，毫無邏輯可言。」「莫釐」後來變音成「無釐」，又或者係「莫」通「無」而假借；「尻」字由於以上原因，為求避諱而去咗。再因「釐」通「厘」，常年簡略之下變成「無厘頭」。

外文
--

喺日本，「尻」呢個漢字可以指屁股，或者係結尾，例如一個姓氏「澤尻」，意指沼澤嘅下游。

參考
--

1. ↑  尻，漢典。
2. ↑  香港商業電臺雷霆881《光明頂》（2010年6月21日）節目內查證

出面網頁
----

* 粵語審音配詞字庫
* 林語堂字典
* 康熙字典
**突破機構**（英文：**Breakthrough**，簡稱：**突破**），喺1973年成立，係香港一間非牟利青少年文化、教育、服務機構，本住基督關懷全人發展嘅精神，以綜合同整全嘅模式，提供前瞻、創新嘅服務，幫助青少年發掘潛質。

使命
--

「突破」係以基督信仰為基礎嘅青少年機構，藉媒體同人際接觸，啟發香港青年探索生命，關心社會，活出積極人生，認識並跟隨耶穌基督。

歷史
--

1970年代初，一班香港同海外回歸嘅大專畢業生，睇見自己嘅城市陷於物慾橫流、罪案不斷增加嘅景況，於是向上帝祈求，為呢個城市嘅新一代尋覓出路。當時，蘇恩佩女士喺香港養病，並為呢個城市同生活喺其中嘅年輕人流淚，佢開始求問神：我可以為呢個城市做啲乜？突破運動喺1973年展開，並喺1974年1月推出《突破雜誌》，以抗衡文化、逆流而上為使命。1975年成立輔導中心，成為當時為青少年提供專業輔導嘅先驅。同年，「突破」開始發展影音工作，喺商業二台開始《空中突破》廣播節目，1年後開始《突破時刻》，並喺1978年成立影音中心。「突破」一直深信文字對青年人嘅影響力，喺1979年創刊《突破少年》雜誌，並出版咗第一輯《突破叢書》。

踏入1980年代，移民浪潮暴露咗香港嘅無根文化。「突破」重申信念，喺1985年買入「突破中心」，表明植根香港嘅心志，以「植根香港、尋根中國、扎根永恆」嘅方向確認青少年嘅三重文化身分。 同時開展「根」運動，包括製作多元影像《根──獻給這一代香港的中國人》，喺北美巡迴放映。1989年喺《亞洲電視》播出首套電視製作《亞太新人類》，1990年榮獲紐約國際電影電視節優異獎。

1990年代以「塑造廿一世紀領袖」為使命，1993年獲政府撥地喺沙田興建突破青年村，並籌辦多個項目，包括喺1994年開展嘅「成長的天空」先導計劃、1996年舉行嘅第一屆「國際華人青年領袖訓練營」同1997年嘅「全人領袖教育計劃」。1992年喺加拿大成立「突破海外使團」，維繫北美關心「突破」青年工作嘅支持者，並喺1998年喺香港同上海舉行「聽聽少年心底夢」心意卡同「十項聆聽要訣」創作比賽。

踏入廿一世紀，文化隨住時代不斷更新，互聯網同新媒體嘅興起更係不容忽視嘅大趨勢。1999年，《突破》雜誌休刊；2000年，青少年網站「勇想廿一」（Uzone21.com）正式啟用，而青少年雜誌《U+》於2000年創刊。2004年，與8間香港教會結成伙伴，推出「教會青少年導師培育計劃」，採用嶄新訓練模式。2005年，獲優質教育基金贊助，推出為期兩年嘅「創意通識學習」計劃。2009年，通識書誌《Breakazine!》創刊，啟發青少年以唔同角度反思生活，並作為青少年表達呼聲嘅平台，並開展一系列嘅通識教育工作。

隨住手機嘅普及同互聯網嘅應用，令人隨時隨地進入網絡世界，新一代嘅世界觀同價值觀深深噉俾呢個流動世界嘅文化所塑造。2010年開始出版電子書，拓闊新一代嘅閱讀同吸收信息嘅體驗﹔強化 Uzone21.com 「玻璃樽」網誌功能，凝聚網上青年社羣﹔2011年推出「突破影像vBreak」同瀏覽播放專用程式（Apps），以錄像頻道網羅世界各地唔同網上生命文化嘅創意錄像短片，開拓青年視野。同年，首度舉辦全香港第一個「真人圖書館」，畀青年透過面對面嘅接觸，聆聽別人，放下偏見，建立互相尊重嘅對話文化。

事工
--

### 出版及媒體事工

以書刊出版、禮品製作，培養香港本地創作同閱讀社羣，結合設計同營銷團隊，向青少年同社會大眾傳達信息，回應時代。其中書籍出版分為三大主線：心理與栽培、人文價值、社會文化；而每季出版嘅《Breakazine突破書誌》就係聚焦當前社會狀況，疏理處境脈絡，探索城市出路。

### 人際事工

團隊由多位專業輔導員、社工、歷奇教練組成，藉住面談輔導、社區創路、以及訓練營會接觸青少年，幫助佢哋面對成長中嘅風浪，發揮生命中嘅潛能，拉闊對未來嘅想像，成為關心社會嘅僕人領袖。

### 文化及創意事工

與年輕人一齊推動並塑造文化，孕育並激發創意，讓城市展現不一樣嘅活力。事工集合共享工作空間Trial & Error Lab、突破書廊、連同影像同數碼媒體，引發青年作出批判思考，抗衡文化，帶嚟價值轉化。

### 營地及物業管理

透過創造空間及建立羣體，為青年提供成長訓練、生命反思、價值重整嘅環境同設施。突破青年村同突破中心每年接待超過2,000個團體，服務超過10萬名青少年同青少年工作者。

### 事工發展及支援

負責機構嘅財務、人力資源、與外界嘅同行者溝通等，亦積極連繫各界伙伴，包括同學校、教會、以及企業等，一齊並肩服侍年輕人；同時亦進行有關青少年嘅研究，讓青年人嘅聲音被聽見，並為整體事工發展提供參考基礎。

突破青年村
-----

突破青年村喺1996年啟用，以「一個讓青少年織夢的村莊」為服務目標，提供訓練環境、羣體生活、訊息交流同接待體驗，致力開拓塑造青少年領袖嘅空間。

出面網頁
----

* 突破機構嘅官方網站
* 突破機構嘅Facebook頁 改維基數據
**羅拔·亨打·拜登**（英文：Robert Hunter Biden，1970年2月4號—），美國律師、講者、畫家，美國第46任總統祖·拜登第二個仔。佢曾經響2006年至2009年出任國家鐵路客運公司副董事長、2014年至2019年出任烏克蘭最大天然氣供應商布利斯瑪股份董事。

生平
--

1970年2月4號，亨打‧拜登響特拉華州威明頓出世，係內莉亞·拜登（Neilia Biden，娘家姓亨打）同祖·拜登嘅第二個仔。響1972年，阿媽內莉亞同細妹娜奧美·拜登（Naomi Biden，1971-1972）響一場車禍入面死咗，而亨打同大佬博都受到重傷。老豆祖‧拜登後嚟響兩個仔嘅鼓勵下同積爾‧拜登結婚。

拜登同大佬博響阿馳米爾學院讀書，之後畢業於佐治城大學歷史系。一年後佢到佐治城大學法律中心攻讀碩士學位，後嚟轉到耶魯法學院，響1996年畢業。

畢業後，拜登到銀行控股公司MBNA打工，響1998年升做銀行執行副總裁。響1998年至2001年，佢出任美國商務部電子商務政策專員。響2001年開始，佢成為一位政治講者，成立Oldaker, Biden & Belair顧問機構。2006年，佢同阿叔占士打算收購對沖基金集團Paradigm，但交易意外流產。同年，佢獲時任總統喬治‧希殊任命做國家鐵路客運公司副董事長。當老豆祖‧拜登響2008年做副總統後，亨打隨即離開美鐵，再次成為一位政治講者，同其他人成立羅斯蒙特·塞內卡投資公司（Rosemont Seneca）。

2013年，拜登加入美國海軍預備役，服役一年。拜登曾經兩次獲得豁免，一次係因為太細個，另一次就係因為佢吸過毒。響退伍後，佢同其他人響上海成立公司渤海華美，專門處理跨境投資。

中國公司華信能源曾經響拜登嘅協助下獲得路易斯安那州猴島一個值4000萬美元嘅液化石油氣投資計劃，之後公司老細葉簡明想送畀拜登一粒鑽石，拜登唔要。後嚟華信能源嘅副主席何志平被指洗黑錢而畀人拉咗，拜登成為何志平嘅辯護律師。而猴島嘅計劃就咁流產。

爭議
--

### 當勞侵嘅指控

### 電郵門事件

攷
-

1. ↑  Why it will be ‘months’ before Joe Biden can meet Hunter’s new baby. New York Post. 2020-04-04. 原先內容歸檔喺2020-11-01. 喺2020-08-24搵到. `{{cite news}}`: Invalid `|script-title=`: unknown language code (help)
**天主教基督勞工堂**（Christ the Worker Parish）係香港一間天主教堂，位於牛頭角明愛中心之內。

堂區史
---

話說新中國成立之後，國民黨一批舊部嚟咗香港聚居喺牛頭角一帶，因為佢哋嘅背景，佢哋聚居嘅地方就改名做「復華村」，位置就係而家龍山樂華邨嗰度。因為佢哋嘅背景，當年香港政府將連接嗰度嘅路改做有類似意思嘅「振華道」。牛頭角嗰陣時重係荒蕪之地，復華村係唯一村落。

1953年，天主教瑪利諾神父會嘅傳教士喺牛頭角開始傳教工作，重喺復華村近山頂嗰度開咗間小學，英文叫「Maryknoll Mission School」；因為當時教宗係庇護十二世，所以中文就改做庇護十二學校，重喺嗰度成立彌撒中心（即而家已經搬咗去順天邨嘅天神之后堂前身）。嗰陣堂區區域遠至西貢井欄樹。1962年，佐敦谷村起好，庇護十二學校又喺佐敦谷村開分校，即係潔心幼稚園，天神之后堂就喺嗰度提供主日彌撒服務。1967年佐敦谷瑪利諾工業中學起好（而家已經改名做瑪利諾中學，喺淘大花園後面，采頤居旁邊，彩霞邨對面），佐敦谷嘅聖堂就搬咗去呢度，由天神之后堂獨立出嚟，成立基督勞工堂。

1960年代後期，天主教香港教區計劃喺牛頭角起明愛中心，而瑪利諾神父會又打算將基督勞工堂搬去嗰度。牛頭角明愛中心嘅設計同接洽工作，就由嗰時庇護十二學校校監譚拔士神父負責。後來譚神父健康欠佳，工程改由莫約翰神父負責。嗰陣興建明愛中心嘅經費，主要來自美國人民捐獻，賽馬會及瑪利諾神父會籌款等等。

1970年7月4號，徐誠斌主教親自為基督勞工堂主持開幕典禮。由於嗰時牛頭角區大部分居民都係勞工階層，所以改名「基督勞工堂」，搵咗5月1號國際勞動節做主保瞻禮。當時搬去牛頭角區嘅教友，分別嚟自京士柏、九龍仔及深水埗等地。初期教友人數大概有四千幾人。時至今日，區內居民及教友已經包括各階層。現時堂區嘅區域，已經擴展至牛頭角上下邨、安基苑、樂華邨、彩霞邨、淘大花園、德寶花園、德福花園至定安街一帶。不過堂區人口日漸老化，加上政府重建牛頭角上下邨，所以現時登記教友人數只得大概800人。

復華村平房區1978年開始被清拆。庇護十二學校喺1980年被清拆，據說教職員喺搬到荃灣嘅柴灣角天主教學校繼續教學，將辦學權由瑪利諾神父會轉交天主教香港教區。

參考
--

1. ↑  〈香港地方 － 討 論 文 庫 － 復 華 村 及 龍 山 路〉. 喺2011-05-014搵到. `{{cite web}}`: Check date values in: `|accessdate=` (help)
2. ↑  "History of Kwun Tong". 原著喺2009-04-16歸檔. 喺2011-05-14搵到.
3. ↑  〈天神之后堂 堂區歷史的三篇分享〉. 喺2011-05-15搵到.
4. ↑  〈Rev. DEMPSEY, Arthur MM 譚拔士神父〉. 喺2011-05-14搵到.`{{cite web}}`: CS1 maint: url-status (link)
5. ↑  〈天主教基督勞工堂堂區歷史〉. 喺2011-05-14搵到.
當舖
古董舖
模型舖
雜貨舖
**舖**pou3，粵文亦叫**舖頭**pou3 tau2、**店**dim3或者**肆**si5，係喺一個固定嘅建築物裏面賣嘢嘅地方，唔似小販，唔使怕走鬼，但係要交租，或者要自置物業，皮費貴好多，如果無生意，又唔可以即刻收檔，推去下一個路口，再開檔。

一般情況之下，喺舖買嘢比較信得過，由其係大舖，買錯咗可以返嚟換，唔似得小販咁，唔見咗人就無符。

舖話事嗰個叫舖家。

字
-

舖古時寫鋪，後尾分別字義，另立以舍爲舖，以別於鋪貼之意。

肆今日多見於食肆，食嘢嘅舖頭。《論語》子張第十九、第七章有講，「子夏曰、百工居**肆**、以成其事、君子學以致其道。」肆同陳同義，卽係舖裏面，擺貨出來，陳列一番，方便人睇貨買賣。所以舖就叫肆。

網上鋪頭
----

而家賣嘢，唔只得啲實實在在，行得入去嘅建築物，互聯網上面都有「鋪頭」，可以買嘢。大嘅有 eBay，Amazon（亞馬遜）、雅虎拍賣網等等。

睇埋
--

* Category:店鋪攤檔
* 大檔
* 當鋪
* 豬肉鋪
* 古董鋪
* 找換店
* 茶莊
* 茶樓
* 壽司店
* 手機鋪
* 鋪位
* 樓上鋪
* 街鋪
* 虛擬舖頭研究

|  |  |
| --- | --- |
|  | 維基同享有多媒體嘅嘢：**Shops** |

|  |  |
| --- | --- |
| Stub icon | 呢篇零售舖頭文係楔位文。歡迎幫維基百科擴寫佢。睇 • 論 • 改 • 歷 |
**布吉大佛**（泰文：พระพุทธมิ่งมงคลเอกนาคคีรี，英文嘅正式譯名：Puttamingmongkol Akenakkiri）係一座啱啱起好嘅佛像，響泰國布吉島西南部嘅山岡頂，呢度原本係橡膠種植園。根據家下已有嘅資料，可以相信大佛係尊坐佛像，佢唔係觀音像，面向東邊攀牙灣，背向安達曼海。高45米，矮過美國自由女神像1米，下底蓮座嘅直徑25米。地皮連同造價估計為三千萬泰銖（冇計到整場地同埋修路），由泰國南部各寺院嘅香客捐款捐咗成兩千萬銖，布吉政府埋單一千萬銖左右[未記出處或冇根據]。

點樣嚟
---

布吉政府計劃咗從鎮龍灣整條路上嚟，從芭東嘅遊客可能要坐大巴翻過五、六百米高嘅卡杜山（嗰度一早有咗一尊遠近馳名嘅佛像），過山後往鎮龍、寶拉恭（遊艇碼頭）方向去搵嗰條路。

邊處望到
----

喺鎮龍灣、拉唯灣、卡塔、小卡塔海灘都直呈望到唔成問題，芭東海灘因隔住山望唔到，大概要上七十幾米高嘅芭東塔，喺卡崙海灘亦望唔到，去四十米高嘅美桃山莊酒店（*Peach Hill Hotel*-本身就響桃山頂）頂樓可能有希望。

睇吓
--

* 蘇梅大佛
* 春篷大佛

參考文
---

 北緯7°49′39″東經98°18′49″

* 布吉大佛 —— @ 布吉郵報
* 大佛嘅興建
* 布吉大佛同鎮龍寺歷史
* 布吉大佛經已落成 —— @ 2009年3月嘅布吉雜誌
**劉子歌**（簡化字：**刘子歌**，**Liú Zǐgē**，1989年3月31號—）係中國女泳手，遼寧本溪人。劉子歌同焦劉洋、齊暉、龐佳穎並稱為「中國女子游水隊嘅第二代四朵金花」，係2008年夏季奧林匹克運動會、2013年世界游泳錦標賽女子200米蝶式冠軍同世界紀錄保持者（2分01秒81），女子100米蝶式亞洲紀錄保持者（56秒07）。

簡歷
--

2008年，劉子歌喺中國「2008全國游泳冠軍賽暨奧運選拔賽200米蝶式」比賽以2分07秒76力壓焦劉洋攞到首名同埋奧運參賽資格。8月14號喺北京舉行嘅奧運會女子200米蝶式決賽以2分04秒18攞到金牌，破埋澳洲傑茜卡·席佩爾原先保持嘅2分05秒40世界紀錄，係嗰屆奧運會中國隊唯一一嚿游水金牌。

2009年10月，劉子歌喺濟南舉行嘅第十一屆全運會代表上海參賽，喺10月21號嘅女子200米蝶式決賽以2分01秒91破世界紀錄，攞到金牌。11月喺瑞典斯德哥爾摩舉行嘅國際泳聯短池世界盃女子200米蝶式賽事以2分02秒50攞到金牌，破咗嗰項嘅短池世界紀錄。

2012年，劉子歌喺英國倫敦舉行嘅2012年夏季奧林匹克運動會狀態麻麻，女子200米蝶式賽事入到決賽只係攞到第八名。

2013年，劉子歌喺巴薩隆拿舉行嘅世界游泳錦標賽女子200米蝶式賽事以2分04秒59攞到冠軍。

個人生活
----

2016年9月，27歲嘅劉子歌同50歲嘅恩師金煒結婚。

攷
-

1. ↑  〈刘子歌简介 刘子歌资料 刘子歌图片 - 蚂蚁头条网〉 (中國中文).`{{cite web}}`: CS1 maint: url-status (link)
2. 1 2 3  〈2012伦敦奥运会中国体育代表团成员名录 - 刘子歌〉 (中國中文). 原著喺2020年3月29號歸檔. 喺2017年8月7號搵到.
3. ↑  「中國女子游水隊嘅第一代四朵金花」包括莊泳、錢紅、楊文意、林莉
4. ↑  200蝶-超越世界纪录近两秒 刘子歌惊人成绩加冕
5. ↑  〈劉子歌二百蝶破世績〉. 原著喺2009年11月16號歸檔. 喺2017年8月7號搵到.
6. ↑  沉寂5年刘子歌重回巅峰 世锦赛夺200米蝶泳金牌2013年8月3號
7. ↑  〈奥运冠军刘子歌与恩师大婚\_手机新浪网〉 (中國中文).

出面網頁
----

* 运动员资料：刘子歌
| How to read a taxoboxHow to read a taxobox**火焰木** |
| --- |
|  |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 雙子葉植物綱 Magnoliopsida |
|
|
|
|
|
| 目 | 脣形目 Lamiales |
|
|
|
|
|
|
|
|
| 科 | 紫葳科 Bignoniaceae |
|
|
|
|
|
| 屬 | 火焰木屬 Spathodea |
|
|
|
|
|
|
|
| 種 | **火焰木 *S. campanulata*** |
|

 |
|
| 二元學名 |
| ***Spathodea campanulata***P. Beauv |
|
|
|
|
|
|
|
|
|
|
|
|
|
|
|

**火焰木**（粵拼：fo2 jim6 muk6；學名：*Spathodea campanulata*），又嗌**火焰樹**、**苞萼木**（baau1 ngok6 muk6），係紫葳科火焰樹屬嘅常綠喬木，原產地喺非洲東部，熱帶常見。樹木甚為可觀，人種佢粉飾市容，香港亦廣為種植。

另外，火焰樹美國夏威夷、太平洋斐濟、關島同薩摩亞，以及澳洲昆士蘭等熱帶地方列入咗潛在入侵物種。

形態
--

成樖嘢有10—20m高，樹幹比較直，樹皮係灰白色，莖部容易出樹枝。葉屬羽狀複葉（單數），紙質，對生，連埋葉柄總長45cm，正面綠，反面淡綠，有明顯葉脈。花屬總狀花序，有紅同黃嘅品種，似把遮噉；花冠似鐘，四圍橙紅，中間黃，一邊膨大，有豎皺紋，長3～5cm，直徑5～6cm。果屬蒴果，橢圓，有棱；果瓣啡紅，近木質。籽有膜質翼。

用途
--

佢主要攞嚟做交通主幹道嘅林帶綠化同景觀節點綠化植物。

相
-

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |
| --- |
| 樹 |
| 樹  |

|  |
| --- |
| 果（啱啱出咗無耐） |
| 果（啱啱出咗無耐）  |

|  |
| --- |
| 樹皮 |
| 樹皮  |

|  |
| --- |
| 葉 |
| 葉  |

|  |
| --- |
| 習性 |
| 習性  |

|  |
| --- |
| 花蕾 |
| 花蕾  |

|  |
| --- |
| 核 |
| 核  |

|  |
| --- |
| 花 |
| 花  |

|  |
| --- |
| 果（已經熟咗嘅） |
| 果（已經熟咗嘅）  |

 |

攷
-

1. ↑  Spathodea campanulata (喬木) 火焰樹 互聯網檔案館嘅歸檔，歸檔日期2013年6月29號，.GISD CHINESE 全球入侵種資料庫

出面網頁
----

|  |  |
| --- | --- |
|  | 維基同享有多媒體嘅嘢： **火焰樹** |

|  |  |
| --- | --- |
|  | 維基物種有資料講：***火焰樹*** |

* 花艷如火-火焰樹
* 賞樹日記-火焰樹
* 樹木谷－火焰木
**火燭車**，又叫**滅火車**同埋**救火車**或者**消防車**，係種專救火嘅車，一方面運火燭鬼到火場，另一方面係幫手泵水救火，同埋用機動雲梯幫火燭鬼上樓射水救火同救人。火燭車多數同火燭鬼駐喺火燭館又叫消防局。

多數火燭車都係紅色，亦有啲地方用黃色。

最初嘅火燭車，只係一部人力推動嘅水車，有泵用來泵水射水，所舊時消防局叫水車館。後尾變成用燒柴油嘅機器泵。時移勢易，隨住救火工作越嚟越專門化，家陣啲火燭車有分門別類，各有唔同分工，各有架生應付唔同災場，唔同類嘅火。

發展簡史
----

### 歐美

希臘亞歷山德里亞發明家 Ctesibius 喺西元前 2 世紀發明咗第一個消防泵。歐洲喺 16 世紀重新塑造消防泵，據報喺1518年同埋1657年分別喺德國嘅奧格斯堡同紐倫堡用過。1655有一本書提到一種蒸汽引擎（稱為消防引擎）帶動嘅抽水泵能夠「射水高逹40英尺（大約12米）」，但未提到可唔可以四周移動。

北美殖民地有法律要求每間屋夜晚要喺門前準備有一桶水。當附近有地方火獨，滅火隊用呢啲水桶嘅水嚟救火。

1654年，波士頓出現抽水泵消防車。

1719年，費城獲得一部人手操作嘅抽水泵消防車，比波士頓遲但係比紐約市早。

1730年，倫敦嘅 Richard Newsham 成功造出消防車。

1731年，紐約市採用咗 Newsham 嘅消防車，六年後紐約市志願消防隊成立。

1737年，班哲文·富蘭克林對於消防隊嘅必要人力同消防技能提出咗一啲指標。

1743年，湯瑪斯·樂天製造第一架美國嘅國產消防車。

1840年，紐約嘅約翰·愛立信製造出美國第一架蒸汽動力引擎消防車。

英國第一部蒸汽動力消防車由佐治·佈雷斯韋特製造。

直到19世紀中為止，大多數消防車依靠人力移動，後嚟引入咗馬拉嘅消防車。1841年，第一次台機動蒸汽引擎消防車（唔使用馬拉）喺紐約市面世。但由於成日有人佔用同破壞，後嚟無再攞嚟用。20世紀初之前，機動消防車並未普及。

早期消防車嘅設計佈局係，除咗司機同指揮官之外，其他消防隊員企或者坐喺消防車兩邊或後面，日曬雨淋。又唔舒服又危險（消防車轉急彎嘅時候可能會將隊員拋出車外），如今幾乎所有消防車採用完全封閉嘅車廂。

圖
-

* 1670年代消防發動機水泵1670年代消防發動機水泵
* 麻薩諸塞州春田市一號消防水泵車麻薩諸塞州春田市一號消防水泵車
* 馬匹拉動嘅水缸車馬匹拉動嘅水缸車
* 蒸汽泵消防車蒸汽泵消防車
* 水泵消防車水泵消防車
* 雲梯消防車雲梯消防車
* 掛接式雲梯消防車掛接式雲梯消防車
* 升降台消防車升降台消防車
* 台灣消防隊嘅升降台火燭車台灣消防隊嘅升降台火燭車
* 重型搶救車重型搶救車
* 危險物品處理組危險物品處理組
* 流動指揮車流動指揮車
* 山地消防車山地消防車
* 1950年代英國皇家空軍轄下嘅Alivis機場消防車1950年代英國皇家空軍轄下嘅Alivis機場消防車
* 現代Rosenbauer Pather機場消防隊車現代Rosenbauer Pather機場消防隊車
* 消防火車消防火車
* 輕型消防車輕型消防車
* 消防車出動
* 北美消防車警號

| * 睇
* 傾
* 改
消防 |
| --- |
| 人員及組織 | 消防員 ‧ 消防局長 ‧ Firefighter Assist and Search Team ‧ 公安消防部隊（中國內地） ‧ 香港消防處 ‧ 澳門消防局 ‧ 消防隊長 ‧ 志願消防隊 ‧ 消防隊 ‧ 坍塌搜救專隊 |
| 架步 | 消防瞭望台 ‧ 消防學堂 (香港) ‧ 消防局 ‧ 火警調查 |
| 架生 | 消防裝備一覽 ‧ 救火衫 ‧ 消防設備 ‧ 火燭車 ‧ 消防水喉 ‧ 消防水龍頭 ‧ 消防警鐘 ‧ 滅火筒 ‧ 消防員掣 ‧ 阻燃劑 ‧ 熱度探測器 ‧ Helitack ‧ 阻燃材料一覽 ‧ Nomex ‧ SCBA ‧ 煙霧探測器 ‧ 生化防護衫 ‧ 救火飛機 ‧ 熱成像攝影機 ‧ 消防斧 |
| 術語 | 消防術語一覽 ‧ 山火專用術語一覽 ‧ 搜索及拯救 ‧ Dead Man Zone ‧ Draft ‧ 火警分級 ‧ 消防控制室 ‧ 消防安全 ‧ 火三角 ‧ 消防員隨身架生 ‧ 防火墙 ‧ 閃燃 ‧ 破門 ‧ 氣體滅火 ‧ 集水射流 ‧ 停、倒、滾 ‧ 樓宇火燭 ‧ 兩入兩出 ‧ 通風 (救火方法) ‧ 冷卻 ‧ 山火 |
| 雜項 | 火燭 ‧ 飛機火燭 ‧ 消防史 ‧ 國際消防員拹會 ‧ 國際消防日 ‧ 歷史性火災一覽 ‧ 消防片 ‧ 倫敦消防隊博物館 ‧ 世界警察消防運動會 |
北白川宮道久王
**北白川宮道久王**（1937年5月2號—2018年10月20號）係日本舊皇族，北白川宮第五代當主，老豆係永久王。響皇籍脫離之後，改名叫**北白川道久**。

經歷
--

道久王1937年響東京府出世，係永久王大仔。

1940年，老豆永久王軍機失事而死，之後由道久王以三歲之齡接任當主一位，佢同時係當時咁多個男性皇室成員入面唯一一個未當過兵嘅人。

1947年，響駐日盟軍總司令指示下，道久王皇籍脫離，降為平民，改名叫北白川道久。1960年從學習院大學經濟學部畢業，之後入東芝做嘢，後嚟升為東芝國際交流財團専務，2000年正式退休。

2001年佢出任伊勢神宮大宮司，任內曾經主持清子內親王嘅婚禮，直至2007年退任唔撈。之後，佢先後做過霞會館理事長、學習院櫻友會理事、學習院中等科同埋高等科櫻友會會長同埋日本會議顧問。2011年出任神社本廳統理。

2018年10月20號，道久王因急性肺炎而死，終年81歲。死後因冇仔而導致北白川家絕家。

屋企
--

老豆：永久王

阿媽：祥子

兄弟姐妹：細妹肇子

老婆：島津慶子

* 大女：尚子
* 二女：宣子
* 細女：明子


|
|  |
| 上一任**北白川宮永久王** | **北白川宮當主**1940年至1947年 | 下一任**(皇籍脫離)** |
| 上一任**久邇邦昭** | **神社本廳統理**2011年至2018年 | 下一任**鷹司尚武** |
**救世軍**（英文：**The Salvation Army**）係一間國際基督教教會同慈善組織，以軍隊形式作為架構同行政方針，致力於塑造生命、關懷社群同造就信徒。致力扶助社會上有需要嘅人；並因着神嘅愛，積極回應社會需要，向身處喺危難同天災之中受影響嘅人提供援助。

歷史
--

救世軍嘅起源追溯至1865年，當時身為倫敦循道會牧師嘅卜維廉，為咗向倫敦貧民區嘅貧困、無家可歸、飢餓同被遺棄嘅人傳揚基督嘅福音，就放棄咗循道會舒適嘅講壇，進入人群之中傳道。

卜維廉原本打算安排呢啲初信嘅教徒喺各教會參與聚會，但係佢漸漸意識到當時恆常出席教會聚會嘅人並唔適應同呢班衣衫襤褸嘅窮人一齊崇拜，而呢班新信徒亦對進入教會覺得唔方便。有見及此，卜維廉就喺英國倫敦東部嘅貧民區創立東倫敦基督徒佈道團，並喺帳蓬、劇院、禮堂甚至戶外地方舉行聚會，又向嗰啲飢餓嘅、無家可歸、貧困嘅人提供幫助。1867年，卜維廉只有10名全職同工，但到咗1874年，基督徒佈道團已經有多達1,000名義工同埋42名傳道人。卜維廉被追隨者稱為「大將」，福音事工迅速由倫敦東陲擴展至鄰近城市。

「救世軍」呢個名嘅由來源於卜維廉喺1878年嘅基督徒會年報當中，讀到一句「基督徒佈道團係一支志願軍隊」。佢就將「志願軍」刪去，再寫上「救世軍」呢個詞，「救世軍」呢個名自此被採用，之後更成為整個組織嘅事工基石。信徒成為救世軍軍兵，而家亦為救世軍人。整支「軍隊」配備制服、旗幟、銅管樂隊、軍歌。

卜維廉同佢老婆以及其他軍官以福音事工同社會服務事工嘅雙重路線，竭力擴展神嘅國度。發展至今，救世軍已經遍及全球131個國家同地區，並奉耶穌嘅名喺冇分彼此嘅原之下幫助有需要嘅人。

特色
--

「救世軍」喺世界各地成立，並且將工作區域稱為「軍區」，一般會堂為「部隊」，駐堂牧師為「軍官」，加入軍中嘅基督徒為「軍兵」，佈道為「戰役」，加入教會為「募兵」，信主公開嘅誓約告白為「軍兵戰條」，以軍事術語同組織來處理行政事務而成為救世軍嘅特色，享有「以愛心代替槍砲嘅軍隊」嘅美譽。

工作範圍
----

* 傳揚福音
* 支援困難中嘅家庭
* 關懷弱勢長者
* 啟迪兒童同青少年
* 扶持殘障人士
* 扶助邊緣社群
* 救援災民

國際使命宣言
------

救世軍係一個國際性組織，係基督教普世教會之一。信仰係基於聖經，服務係源於神嘅愛，使命係傳揚耶穌基督嘅福音，並奉佢嘅名喺冇分彼此嘅原則之下去滿足有需要嘅人。

### 港澳軍區使命

* 傳揚耶穌基督嘅福音，為基督贏取靈魂
* 促進同鼓勵靈命發展，讓每個人都能夠經歷整全生命
* 無分彼此噉服侍受苦嘅人，愛嗰啲唔被愛嘅，親近孤單嘅人，擁抱受排擠嘅人

出面網頁
----

* 救世軍官方網站（國際）
* 救世軍官方網站（英國）
* 救世軍官方網站（香港）
* 救世軍官方網站（台灣）

參考
--

1. ↑  〈卜威廉生平〉. 原著喺2015年12月8號歸檔. 喺2020年5月25號搵到.
**敏昂萊**（緬甸文：မင်းအောင်လှိုင်，1956年7月3號—)，係緬甸軍政府獨裁者，做緊緬甸總理兼國防軍總司令同埋國家管理委員會主席。2011年，畀當時嘅總統登盛任命為國防軍總司令。2021年2月1號，佢帶頭發動武裝軍事政變，推翻總統溫敏同國務資政昂山素姬奪權，重新建立軍政府統治，同年8月1號，自任為緬甸總理。

敏昂萊率領嘅緬甸國防軍喺羅興亞人危機、反政變示威同鎮壓緬甸少數民族等問題上被認為犯咗戰爭罪同危害人類罪。根據英國聲援緬甸組織嘅評述，佢係緬甸人權改善、民主改革、和平、現代化同埋改善緬甸健康、教育嘅主要障礙。

生平
--

敏昂萊1956年7月3號喺德林達依州嘅土瓦出世。佢喺1972年讀拉達高中通過咗預科班。佢喺1972年至1973年喺仰光藝術科學大學讀法律，然後喺1974年入讀國防服務學院第19期。喺1977年12月被任命為緬甸軍隊嘅少尉。畢業之後，敏昂萊繼續擔任孟邦嘅指揮職位，喺2002年晉升為金三角區域司令部指揮官，又同兩個反政府組織佤邦聯合軍同撣邦東部民族民主同盟軍談判。

2009年，佢喺對果敢地區嘅反政府軍緬甸民族民主同盟軍發動攻勢後嶄露頭角。

2010年6月，敏昂萊取代瑞曼出任陸海空三軍參謀長。2011年3月30號，佢成為新嘅緬甸武裝部隊總司令，接替前軍政府領袖丹瑞。

2011年11月，根據網上新聞雜誌《伊洛瓦底》報導，外界普遍認為敏昂萊喺當月同中國軍方官員舉行會談，同埋佢同中國達成雙邊防務合作協議之後又舉行咗會談，同當時嘅中共中央政治局常委兼中國國家副主席習近平就中國喺克欽邦衝突方面嘅合作問題進行咗討論。

2012年3月27號，喺首都奈比都嘅一次演講上，佢為軍隊喺國家政治入面嘅持續作用辯護。

2012年4月3號，緬甸政府宣布任命敏昂萊為緬甸副總理，喺緬甸武裝部隊入面排名第二。佢喺2013年3月晉升為大將。

2020年1月18號，中國領導人習近平訪問緬甸嗰陣同敏昂萊會面，兩個人同意加強緬甸軍方同中國軍方往來，維護好共同正當權益，共同推動中緬命運共同體建設。

2021年2月1號，緬甸軍方喺佢領導下發動軍事政變，奪取以昂山素姬同溫敏為首嘅原政府政權，隨後成立緬甸國家管理委員會作為軍政府領導機構，由佢做軍政府領袖。同年8月，軍政府任命敏昂萊為總理，又宣佈緊急狀態延長到2023年8月。

2021年7月，非政府組織「無國界記者」將敏昂萊列入「新聞自由掠奪者」名單，名單入面重有習近平、普京、金正恩、林鄭月娥等打壓新聞自由嘅政治人物。

參考
--

1. ↑  〈緬甸民眾為敏昂萊生日辦葬禮，美國宣布制裁緬甸新措施〉. VOA. 2021-07-04.
2. ↑  Farmaner, Mark (2017-04-13). "It's Time To Talk About Min Aung Hlaing". *Huffington Post*. 原先內容歸檔喺2018-09-24. 喺2018-04-18搵到.
3. ↑  "Vice-Senior General Min Aung Hlaing, Tatmadaw Commander-in-Chief". Alternative Asean Network. 原著喺2018-08-27歸檔. 喺2018-08-27搵到.
4. ↑  မင်းအောင်လှိုင်, ဗိုလ်ချုပ်မှူးကြီး (2011-04-02). "တပ်မတော်ကာကွယ်ရေးဦးစီးချုပ်သစ်နှင့် အမေရိကန် မြန်မာ တပ်မတော်နှစ်ရပ် ဆက်ဆံရေး - အပိုင်း (၁)". *VOA news Burmese*. 原先內容歸檔喺2016-03-05. 喺2018-10-03搵到.
5. ↑  Barron, Laignee (2017-11-03). "Meet Min Aung Hlaing, the Chief of Myanmar's Notorious Military". *Time*. 原先內容歸檔喺2018-09-29. 喺2018-04-18搵到.
6. 1 2  David Paquette, "Min Aung Hlaing Appointed Vice-Senior General" 互聯網檔案館嘅歸檔，歸檔日期2015年7月24號，. *The Irrawaddy*, April 3, 2012.
7. ↑  "New commander in chief of defence services: General Min Aung Hlaing" 互聯網檔案館嘅歸檔，歸檔日期2016年3月4號，. Mizzima, March 30, 2011.
8. ↑  Aye Aye Win, "Myanmar general defends military's political role" 互聯網檔案館嘅歸檔，歸檔日期2019年8月22號，. Associated Press, March 27, 2012.
9. ↑  唐斕 (2020-01-18). 〈習近平會見緬甸國防軍總司令敏昂萊〉. 《新華網》 (中文).
10. ↑  〈林鄭月娥、習近平入榜全球"新聞自由掠奪者"〉. 德國之聲. 2021-07-06.

| 官銜 |
| --- |
|
| 上一任**昂山素姬（國務資政）** | **緬甸總理**2021年8月–至今 | **現任** |
| **緬甸國家管理委員會主席**2021年2月–至今 |
| 上一任**丹瑞** | **緬甸國防軍總司令**2011年3月–至今 
  |
謙卦
**謙卦**，或者就咁叫**謙**，係六十四卦之中嘅第十五卦。佢上卦係坤卦，代表地，即係☷ ；下卦係艮卦，代表山，即係☶ 。所以，謙卦就畫成䷎。為咗方便記住卦象，佢有個名
叫**地山謙**。

卦辭
--

亨，君子有終。

彖曰：謙，亨，天道下濟而光明，地道卑而上行。天道虧盈而益謙，地道變盈而流謙，鬼神害盈而福謙，人道惡盈而好謙。謙尊而光，卑而不可踰，君子之終也。

象曰：地中有山，謙﹔君子以裒多益寡，稱物平施。

爻辭
--

初六：謙謙君子，用涉大川，吉。

六二：鳴謙，貞吉。

九三：勞謙君子，有終吉。

六四：無不利，撝謙。

六五：不富，以其鄰，利用侵伐，無不利。

上六：鳴謙，利用行師，征邑國。

| * 睇
* 傾
* 改
六十四卦 |
| --- |
| 乾 ‧ 坤 ‧ 屯 ‧ 蒙 ‧ 需 ‧ 訟 ‧ 師 ‧ 比 ‧ 小畜 ‧ 履 ‧ 泰 ‧ 否 ‧ 同人 ‧ 大有 ‧ 謙 ‧ 豫 ‧ 隨 ‧ 蠱 ‧ 臨 ‧ 觀 ‧ 噬嗑 ‧ 賁 ‧ 剝 ‧ 復 ‧ 無妄 ‧ 大畜 ‧ 頤 ‧ 大過 ‧ 坎 ‧ 離 ‧ 咸 ‧ 恆 ‧ 遯 ‧ 大壯 ‧ 晉 ‧ 明夷 ‧ 家人 ‧ 睽 ‧ 蹇 ‧ 解 ‧ 損 ‧ 益 ‧ 夬 ‧ 姤 ‧ 萃 ‧ 升 ‧ 困 ‧ 井 ‧ 革 ‧ 鼎 ‧ 震 ‧ 艮 ‧ 漸 ‧ 歸妹 ‧ 豐 ‧ 旅 ‧ 巽 ‧ 兌 ‧ 渙 ‧ 節 ‧ 中孚 ‧ 小過 ‧ 既濟 ‧ 未濟 |
尹潽善（1949年）
**尹潽善**（韓文：**윤보선**，1897年8月26號—1990年7月18號）係韓國政治人，獨立運動家。大韓民國第4任總統（1960年 - 1962年)）。佢喺1960年8月11號嘅總統選舉入面擊敗武所屬嘅金昌淑，並且喺1960年8月12號正式上任，一路做到1962年3月22號。獨立運動家兼政治人尹致昊的從姪子，尹致暎的姪子。**字**敬天(경천), **號**海葦(해위)。

1919年被為上海行獨立運動，以後英國留學後貴國 10年間外部不出立。1945年韓國民主黨昌黨參餘, 李承晩爲推薦政系入文。歷1948年7月國會議長祕書,1948年12月15號~1949年6月5號首爾特別市市長, 1949年6月6號韓國商工部長。

第3~5任韓國國會議員。1960年被選4代韓國總統。 1961年陸軍小將朴正熙爲 5.16軍事政變，62年尹潽善爲總統退任。以後韓國反軍事,反軍政運動指揮。1963年,1967年總統選舉出馬落選，1963年~1979年 反朴正熙運動指揮，朴正熙的政適是1人。

睇埋
--

* 李承晚
* 尹致昊
* 尹致暎
* 金九
* 張勉
* 金永三
* 朴正熙
* 金性洙

參考
--

1. ↑  尹潽善父尹致昭, 尹致暎之異母兄

出面網頁
----

* 尹氏門家族網頁 （韓文）
* 尹潽善記念館 （韓文）

|  |  |
| --- | --- |
|  | 呢篇同大韓民族相關係楔位文。歡迎幫維基百科擴寫佢。睇 • 論 • 改 • 歷 |

|  |  |
| --- | --- |
|  | 呢篇係政治人楔位文。歡迎幫維基百科擴寫佢。睇 • 論 • 改 • 歷 |
**七一大遊行**，係7月1號喺香港舉行嘅大型遊行，第一次喺1997年。2003年嘅主題係反對《香港基本法》第23條立法，係1989年100萬人上街之後最大嘅遊行。(*睇下八九民運*)

背景
--

香港主權喺1997年由英國交畀中華人民共和國以嚟，香港市民支援愛國民主運動聯合會（支聯會）都會喺7月1號（回歸紀念日假）遊行去政府總部，表達希望加快中國同埋香港民主步伐。

1997年7月1號下午，支聯會以「愛國愛港民主大遊行」嘅名義，冒雨由銅鑼灣遊行到中環政府總部。口號係「結束一黨專政，建設民主中國」；遊行開始嗰陣有八百幾個市民參加，但去到灣仔嗰陣就加到2300人，警方就估計人數有4000人（支聯會就估計有3000人，多過支聯會預先通知嘅2000人），就口頭警告支聯會，張文光就話警方以前從來都冇咁樣警告支聯會，希望呢件只係巧合事件，而警方就表示期望主辦團體可以更準確咁做計遊行人數。遊行隊伍最後抵達政府總部出面，由司徒華代表遞交意見書畀特首代表之後和平散去。

2003年，《基本法》23條立法嘅爭議改變咗原定嘅計劃。政府想趕及喺2003年7月9號將《國家安全（立法條文）條例》（又稱「二十三條」）草案提交立法會通過。當時由多個反對立法嘅民間團體組成嘅民間人權陣線（簡稱「民陣」）舉辦咗7月1號嘅遊行，號召市民上街表達反對立法嘅意願。

七一遊行，除咗係因為二十三條立法將會損害香港嘅民主自由之外，部份市民對行政長官董建華同埋佢帶領嘅特區政府施政（特別係董建華連任後嘅2002年7月-2003年7月期間）嘅不滿亦都係主要唔少市民上街嘅原因之一，呢次遊行將自1997年主權移交後政府嘅各種施政失誤、市民對經濟不景、失業率偏高、同埋其他民生問題所帶嚟嘅戾氣引發出嚟。

重有，財政司司長梁錦松嘅偷步買車事件、保安局長葉劉淑儀喺二十三條立法嘅推銷過程中嗰一種強硬兼唔願協商嘅態度同埋衛生福利及食物局長楊永強喺沙士爆發嗰陣隱暪疫情嘅責任問題亦促成咗導火線。

2003年
-----

2003年7月1號，「民陣」舉辦「七一」遊行。之前，有人喺網上呼籲參加者着黑色衫，以示抗議立法，所以當日大部份人士都著咗黑衫遊行。遊行隊伍原定喺當地時間下晝兩點半，由銅鑼灣維多利亞公園足球場出發，經怡和街、軒尼詩道、金鐘道、皇后大道中，最後抵達喺炮台里嘅政府總部。

而當時親北京嘅香港工會聯合會租用咗維多利亞公園一共八個之中嘅六個足球場，舉辦慶祝香港主權移交中國 6 週年紀念嘅嘉年華。工聯會聲稱有五萬幾人參加嗰項活動，而事後報導話不足五千人。超過二十萬名參與大遊行嘅市民就喺淨番嗰兩個足球場度集合。由於太迫同埋天氣炎熱，有遊行人士感到不適要送院治理。根據香港天文台紀錄，嗰日平均氣溫超過攝氏三十三度，並且發出咗酷熱天氣警告。

出席遊行嘅人數，以至遊行嘅路線，都遠遠超乎主辦團體嘅意料。當時大批著黑衫嘅市民由銅鑼灣同天后地鐵站湧入指定集合地點。有鑑於以往遊行進行期間，警方指大多數遊行人士乃中途插隊，部份亦會中途離開，所以將遊行人數嘅估計大幅減少，所以，為咗俾警方點算正確遊行人數，唔少市民堅持要進入維多利亞公園範圍，令人龍擠在維多利亞公園周邊道路，一直東延至炮台山站附近。遊行隊伍喺2時半出發，龍尾到咗晚上接近10時先至抵達政府總部。由於人數太多，大部分嘅遊行人士改喺中環雪廠街附近做終點。主辦團體估計遊行人數超過50萬，而警方就只係公佈當日下午六時嘅參與遊行人數為35萬人（數字並未包括之前已抵達政府總部並已散去嘅市民）。事後警方承認低估咗遊行人數。遊行雖以反對23條立法為主題，遊行人士同時提出咗不同嘅訴求，例如要求董建華落台、官員梁錦松、葉劉淑儀辭職、加快民主步伐等。另外，部份遊行人士不滿特區政府處理非典型肺炎（SARS）嘅手法，導致 300 多人染病死亡嘅悲劇，因而要求追究責任。遊行和平進行，普遍認為反映香港的公民素質良好。

### 影響

事後，由於參與遊行嘅人數多過政府預期好多，為咗減少民怨，政府就23條立法作出咗 3 項讓步。7月5日，董建華宣佈修改原草案條文，又認為修訂已釋除公眾嘅疑慮，決定如期將23條立法交俾立法會恢復二讀同三讀。7月7號，行政會議成員自由黨主席田北俊突然辭去咗行政會議成員一職，自由黨知道如繼續支持政府立法，會有破壞性嘅後果，所以宣佈唔再支持政府嘅草案。政府明白草案冇辦法喺立法會通過，宣佈撤回草案。不過，7月9號仍然有5萬幾人喺立法會門外舉行「七九燭光晚會」，以示對成個運動嘅支持。

親中共政黨民建聯貫徹支持盡快立法，喺成個立法過程裏面，不斷總動員支持立法。違背「七一」遊行反對立法嘅訴求，令到部分市民對民建聯產生負面評價，導致民建聯喺2003年11月23號嘅區議會選舉慘敗，議席減少咗差唔多三份之一，就算係立法會議員劉江華同埋葉國謙都因為呢次事件深受影響而落選。主席曾鈺成因此引咎辭職。

2004年
-----

2004年7月1號，「七一」遊行延續，主題改為「爭取07、08普選」，大會呼籲市民著白色衫參與遊行，以表達對普選嘅期望。另一方面，有親政府團體呼籲市民著紅色衫，參加另外一個要求民主嘅靜坐集會。雖然當日香港天氣炎熱，但2004年嘅「七一」遊行人數依然高企，主辦單位指人數高達53萬，仲多過2003年嘅50萬人，但係警方就話得20萬人。實際人數有幾多就拗得好緊要。

2005年
-----

2005年7月1號，「七一遊行」第三年舉行，主題為「反對官商勾結，爭取全面普選」，大會再次呼籲市民著白色衫參與遊行，以表達對普選嘅期望。此外，民間人權陣線公投小組計劃喺2005年「七一」遊行時喺維園進行「七一」模擬公投，公投議題係「○七、○八年普選行政長官及立法會」。

但係同以往不同嘅係，呢次遊行有唔少爭取其他訴求為主嘅人士加入，例如爭取原工資水平嘅海外傭工，反對香港大學醫學院冠上富商李嘉誠個名（佢捐咗10億港元）嘅教學人員同校友，爭取平等權益嘅同性戀者、爭取居港權人士同埋一啲法輪功嘅修練者等。而呢次遊行之前發生咗一啲插曲，團體明光社高調反對喺同性戀者團體帶領隊伍下一齊遊行，引起咗社會唔少嘅議論。

根據香港警方喺維園出發點嘅統計數據，大約有11 000幾名市民參與遊行，而民間人權陣線起初表示有45 000人參加，之後修正遊行人數為21 000人。然而，有遊行人士懷疑警方將人數大減，比起當日上晝嘅慶祝回歸巡遊仲要少（警方估計有2萬多人參與）。

參閱
--

* 2005年爭取香港普選大遊行
* 中華人民共和國人權
* 六四事件
* 篤數

對外連結
----

* 民間人權陣線官方網頁
* 香港市民支援愛國民主運動聯合會官方網頁
* 梁國雄長毛網站
* 四五行動官方網頁

|  |  |
| --- | --- |
|  | 維基同享有多媒體嘅嘢：**Hong Kong 1 July marches** |
北海銀灘正門
活動區嘅海灘邊
**北海銀灘**（粵拼：bak1 hoi2 ngan4 taan1）係中國廣西北海嘅一個景區兼海灘，喺銀海區西南角。佢既俾中國大陸民眾話佢做「中國最大」、「最掂嘅天然海濱浴場同休閒度假聖地」，又係中國大陸國家AAAA級景區、五靚景區之一、及卅五個王牌景點之一，有「北海十里銀灘」同「天下第一灘」嘅稱呼。

景區喺1991年開發成旅遊區兼對外開放，初期景區實施收費。期間先後包括李鵬、李瑞環、楊尚昆、江澤民、胡錦濤等廿幾位中國大陸國家領導人同幹部都嚟過呢度。從2003年5月開始，景區開始搞改造兼免費對外開放。

概況
--

園區由活動區、遊樂區同藝術區三部分組成，任何一區都有快餐舖同士多等人性化設施。

東區
東區屬藝術區，有琴、棋、書、畫等一系列同藝術有關嘅大院。

中區
中區屬活動區，包括咗喺北部灣海邊嘅海灘同海上活動區，海岸線全長24km，沙粒SiO2含量去到98.3%。入面有沙灘排球場、沙灘足球場、海水浴場、高爾夫球練習場，大型燒烤場。尤其係天然海濱浴場，喺中國大陸比較少見。海水喺海灘個海入面有水上摩托車同快艇等運動項。但海灘同水上活動喺每日啱天光無耐、挨晚、晚黑時分、行雷天、有海水渾濁呢五種是旦一情況下都唔開放。

西區
西區屬遊樂區，入面有海洋生物館、細路玩水池、大學露天舞池、遊人休閒廣場等呢啲設施。喺公園正門有個被嗌成亞洲之最嘅巨形不鏽鋼雕塑——「潮」，屬人工音樂噴泉，直徑23m，由5250個噴嘴組成。一到每日晚黑有好多彩激光同五彩水花猛咁飆出。

攷
-

|  |  |
| --- | --- |
|  | 維基同享有多媒體嘅嘢：**Beihai Silver Beach** |

* 北海银滩旅游度假区 攜程旅遊
* 北海银滩旅游 艺龙旅游
* 天下第一滩：北海银滩 人民網

出面網頁
----

* 北海銀灘嘅官方網站
北白川宮成久王
**北白川宮成久王**（日文：きたしらかわのみや なるひさおう*Kitashirakawanomiya Naruhisa*，1887年4月18號—1923年4月1號）係北白川宮第三代當主，能久親王三仔（嫡長子）、永久王老豆，同時係陸軍軍人，最高階位為陸軍大佐。

經歷
--

成久王1887年響東京府芝區出世，係能久親王三仔，阿媽係能久親王妃富子。

1895年，老豆能久死咗，因為成久係嫡長子，所以北白川宮由佢繼承。1901年，佢同鳩彥王同埋稔彥王一齊入讀東京陸軍地方幼年學校，由於佢生得算係幾靚仔，所以佢累積咗好多人氣。之後佢分別升讀陸軍士官學校同埋陸軍大學校，畢業之後升為陸軍炮兵大佐。

1909年，佢同明治天皇第七個女房子內親王結婚。1917年，佢獲勳為大勲位菊花大綬章。

1921年，成久以假名「北伯爵」去法國聖西爾軍校留學，學有關軍事同埋社交嘅嘢。第二年，佢攞到車牌，仲出於自己嘅愛好而去買咗一架車。而老婆房子都同意佢呢個決定，所以佢哋畀人稱為「平民兩公婆」，令佢哋有好廣闊嘅社交圈子。

卅幾歲嗰時嘅成久王
1923年，成久王邀請當時仲響法國讀緊書嘅稔彥王同佢一齊出去兜風，但坐坐下稔彥王就發覺成久王有啲問題，加上唔相信佢嘅揸車技術，於是就同成久王講：「我覺得你有啲唔妥，不如第二日先出去兜風啦。」稔彥王又話：「雖然法國啲路幾闊下，但都係唔可以掉以輕心。」但係成久並冇理到稔彥對佢嘅忠告，反而仲遨請稔彥響4月1號同佢一齊去諾曼第多維爾到玩。稔彥見佢咁嘅樣，唔係幾放心，最後就同成久講：「真係好對唔住，見你咁唔妥，我都係唔去啦。我仲要去英國倫敦留學呢。」

成久王當時揸嘅嗰架車
之後，成久邀請到當時一樣都響聖西爾軍校留學嘅鳩彥王同佢一齊玩。1923年4月1號，佢同鳩彥、老婆房子出去玩。

途中響埃夫勒墳飽個肚之後，換由成久王揸車。響一條村之前，成久諗住超越前面架車，點知行咗第二邊，出咗條馬路，撞落路邊一棵相思樹上面。結果，成久王傷重死亡，終年三十五歲，而同行嘅鳩彥王同埋房子都身受重傷。當主一位就由大仔永久王接任。

之後響日本駐巴黎大使館舉行咗成久王嘅葬禮，後嚟由軍人中島今朝吾捧佢個骨灰返日本。同年6月8號，佢正式落葬於豐島岡墓地。1935年，響佢撞車嘅現場附近起咗一塊紀念碑，紀念成久。

屋企
--

老豆：北白川宮能久親王

阿媽：能久親王妃富子

兄弟：大佬恆久王---二哥廷久王---長細佬小松輝久---二細佬二流芳之---三細佬上野正雄

老婆：房子內親王

* 大仔：永久王
* 大女：美年子女王
* 二女：佐和子女王
* 細女：多惠子女王
| How to read a taxoboxHow to read a taxobox**木薯** |
| --- |
| 切開嘅木薯切開嘅木薯 |
|
| **物種分類** |
| 

|
|  |
| 域(Domain): | 真核域 Eukarya |
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 雙子葉植物綱 Magnoliopsida |
|
|
|
|
|
| 目 | 金虎尾目 Malpighiales |
|
|
|
|
|
|
|
|
| 科 | 大戟科 Euphorbiaceae |
| 亞科 | 巴豆亞科 Crotonoideae |
|
| 族 (*tribus*): | 木薯族 Manihoteae |
|
|
| 屬 | 木薯屬 Manihot |
|
|
|
|
|
|
|
| 種 | **木薯 *M. esculenta*** |
|

 |
|
| 二元學名 |
| ***Manihot esculenta***Crantz |
|
|
|
|
|
|
|
|
|
|
|
|
|
|
|

**木薯**（粵拼：muk6 syu4；學名：*Manihot esculenta*），又嗌**樹薯**（syu6 syu4）或**木番薯**（muk6 faan1 syu4\*2），係大戟科木薯屬嘅長年生草本植物，原產南美洲，而家喺全球大部分熱帶同亞熱帶地區都可以搵到。佢係世界三大薯類之一（另外兩種分別係薯仔同番薯）。

樣
-

木薯嘅根塊雖然睇落似木頭，但佢屬肉質，樣似圓柱或圓錐，長3dm，直徑75mm，有好多澱粉。植株高2～5m。梗直立，木質。葉互生，樣似披針，掌狀深裂，紙質。花屬圓錐花序，單生，一般生喺梗尖，公乸同樹。花淺黃或帶紫紅。花公生喺花序頂，樣似吊鐘；花乸生喺花序底，柱頭三裂，有3嚿綠色嘅子房。果屬蒴果，樣似波或圓角長方形。籽比較光滑，啡色，有斑紋。花果期：每年4～10月。

生長環境
----

植株要符合以下環境先至可以生得較好：

| 第一種情況 | 第二種情況 |
| --- | --- |
| 海拔＜2000m年平均降雨：600～6000mm泥土pH值：3.8～8.0日平均温差：6～7℃ | 海拔＞2000m年平均降雨：1000～2000mm泥土pH值：6.0～7.5霜期＜4個月 |

植株啱嗮喺夠陽光、土層深厚、排水比較好，重有年平均温度最低＞16℃嘅地方生。既禁kam1旱又禁kam1爛地。

用途
--

木薯都幾有經濟價值。其中澱粉用途好廣泛，可以整菓糖、葡萄糖、麥芽糖、味精、啤酒、麵包、生粉整各式甜品、餅乾或者蝦片、醬料等食品；重有酒精、塑料纖維薄膜、樹脂、油漆、工業漿糊等化工用品。粗粉同葉可以做飼料。

### 藥用

佢嘅葉可以做藥，雖然有解毒消腫嘅功效，但凈可以外用。雖然根部都可以做藥兼內服，有亮發健腦、明目温肺、益肝健脾、和胃潤腸、養顏護膚、抑癌抗瘤、養陰補虛嘅功效，但一定要煮熟嗮先至食得。

毒性
--

因為木薯分有甜、苦兩個栽培品種，雖然甜品種可以直接剝皮或切成片乾燥就用得，但苦品種唔得。因為苦品種嘅木薯都帶有HCN，尤其喺皮層最多，所以必須要去毒處理先至食得，因為未經去毒處理嘅木薯，唔小心食咗些少會出現呼吸加速、血壓極速下降、脈搏加速、頭暈、頭痛、胃痛、嘔、腹瀉、精神錯亂、抽筋同埋發羊吊。食得太多嘅話會因為嚴重氰化物中毒而隨時冇命。不過市面上賣嘅木薯，一般都係甜品種。而苦品種多數用喺澱粉加工同埋工業用途。

有關嘅書
----

* 中国外来植物 第178～179页　　上海科学技术出版社 ISBN 978-7-5478-0780-4/Q·4
* 抚州植物资源 第77页　　清华大学出版社 ISBN 978-7-302-20786-3

註
-

1. ↑  氰化物中毒與木薯 香港食物安全中心

連出去
---

* 木薯 Mushu 藥用植物圖像資料庫 (香港浸會大學中醫藥學院) （白話文）（英文）
* 木薯 39健康
* 木薯 臺南區農業改良場
男人嘅附睾像逗號型，連住睾丸
**附睾**又叫**副睾**（英文：epididymis），係男性生殖系統嘅一部份；外型似逗號，連接住睾丸（俗稱**膥子**）同埋輸精管。

解剖
--

男人嘅睾丸同附睾（圖中微凸處），可以隔住個膥袋睇輪廓同摸到佢哋
男人嘅左右兩粒睾丸背面都各自連住佢嘅附睾。附睾其實係一條捲曲得好犀利嘅管，成年男人嘅會長6至7米，由睾丸輸出小管（英文：Efferent ductules）嘅結尾開始直至輸精管為止，借住結締組織以及鞘膜固定喺粒睾丸後面。附睾分為三部份，上端最膨脹嘅係**附睾頭**（Head of epididymis）、中間較狹窄嘅係**附睾體**（Body of epididymis）、下端略大處係**附睾尾**（Tail of epididymis）；成個附睾係可以就咁用手就摸到。

功用
--

附睾頭同埋附睾體係男人啲精子發育變成熟嘅地方，之後精子會儲存喺附睾尾。精子如果唔能夠射出嚟，就會被消化同吸收從而消滅喺身體內。

疾病
--

附睾會發炎，叫附睾炎（英文：Epididymitis），又有分急性同慢性。

其他動物
----

除咗男人，唔少動物嘅公都有附睾。

參攷
--

1. ↑  Kim, Howard H.; Goldstein, Marc (2010). "Chapter 53: Anatomy of the epididymis, vas deferens, and seminal vesicle". 出自 Graham, Sam D.; Keane, Thomas E.; Glenn, James F. (編). *Glenn's urological surgery* (第7版). Philadelphia: Lippincott Williams & Wilkins. p. 356. ISBN 978-0-7817-9141-0.
2. ↑  葉維晉 (2016年2月19號). 〈附睾炎——下體「騎呢病」〉. am730. 原著喺2020年11月11號歸檔. 喺2020年11月11號搵到.
3. ↑  葉維晉 (2016年2月26號). 〈慢性附睾炎——一場長久戰〉. am730. 原著喺2020年11月11號歸檔. 喺2020年11月11號搵到.

睇埋
--

|  |  |
| --- | --- |
|  | 維基同享有多媒體嘅嘢：**Epididymis** |
伊利近街路牌
**伊利近街**（英文：Elgin Street），又叫**泥街**或者**坭街**，係香港中環一條街。條街沿山而建，以曲尺形分開兩截。一段由荷李活道向南上山，上到士丹頓街（史丹頓街）同卑利街交界，另一段由交界處卑利街起，東南斜上山，過些利街，到堅道近奧卑利街交界為止。條街比起周圍上山街來講，係無咁斜，而亦可謂駁住早年香港其中兩條大道。

名
-

伊利近街個伊利近，查實係來自英國專員伊利近爵士而來。佢曾經路經香港，負責第二次鴉片戰爭中，同大清交手，佔領廣東省城，攻入天津附近大沽，促成天津條約。亦響清庭反侮同虐殺英使後，下令攻入北京，火燒圓明園，促成北京條約，英人得到香港島對岸九龍半島。所以條街就以佢名而名。另九龍亦曾有伊利近街，不過後尾唔想撞名，改叫海防道。

伊利近街之所以又叫坭街，皆因佢逢親落雨，就有沙坭滿街，所以有咁嘅名。

街景
--

政府收牌，民園麵家搬上舖前，唔少人影相留念
二戰後香港政府發牌畀人做街邊食肆，即係大牌檔。而伊利近街亦有檔口。不過隨住香港經濟發達，香港政府逐步收回牌照。其中民園麵家，因2005年持牌人去世而被收牌，得過廣泛報導。

今日伊利近街，新食肆林立，係香港蘇豪區一部。蘇豪，就係英文SoHo音譯，即係South of Hollywood Road之意，即係荷李活道以南咁解。
1860年嘅香港行政局。左手邊第一位係孖沙。戴高禮帽嘅係港督羅士敏（Hercules Robinson）
1855年3月3號嘅香港政府憲報，登咗一篇非法吹種天花嘅公告，有經歷司麥嘅署名同官職。
**麥**（英文：**William Thomas Mercer**，1821年10月17號—1879年5月23號），又譯做**孖沙**，係香港經歷司（Colonial Secretary，相當於家下政務司司長）。佢1859年接替堅做經歷司，做到去1879年由柯士甸（英文：John Gardiner Austin）接手。1865年3月15號香港總督羅士敏辭任，麥署任香港總督，到1866年3月11號麥當奴接任為止。

香港政府憲報好多公告都以佢名義出，英文署名 **W. T. MERCER**，唐名麥。

麥係第二任香港總督爹核士（1844年到1848年）嘅姨甥。1844年，佢嚟香港幫爹核士手做佢私家祕書。1846年堅升做經歷司，佢接手警察總長。1854年佢做咗經歷司，去到1867年退休為止，一直都係香港政府行政上嘅阿頭。退休嗰陣先45歲。

上環孖沙街就係佢個名命名。

參考
--

1. ↑  Henry James Lethbridge. "WILLIAM THOMAS MERCER (1822-1879):HONG KONG'S POET LAUREATE?" (PDF). *Journal of the Hong Kong Branch of the Royal Asiatic Society Vol. 13 (1973)*.

相關書本
----

* Endacott, G. B. (2005) [1962]. *A biographical sketch-book of early Hong Kong*. 香港: 香港大學出版社. ISBN 978-962-209-742-1.
若果一個正整數 *n* 嘅所有因數嘅調和平均係整數，*n* 就稱為**歐爾調和數**（Harmonic divisor number）。佢又叫**歐爾數**（Ore number），因為佢最先由奧斯田歐爾（Øystein Ore）嘅 1948 年論文裏頭提出。

首幾個調和數系：
1，6，28，140，270，496，672，1638，2970，6200，8128，8190 （OEIS數列A001599）

所有完全數都係調和數。暫時除咗 1 之外，並冇發現奇調和數。1972年，W. H. Mills 證明除咗 1 之外，{\displaystyle 10^{7}}內冇奇調和數。

例
-

調和數 6 有四個因數 1, 2, 3, 6，佢哋嘅調和平均值係整數：

{\displaystyle {\frac {4}{{\frac {1}{1}}+{\frac {1}{2}}+{\frac {1}{3}}+{\frac {1}{6}}}}=2}

  

140 嘅因數有 1, 2, 4, 5, 7, 10, 14, 20, 28, 35, 70, 140，佢哋嘅調和平均值係：

{\displaystyle {\frac {12}{{\frac {1}{1}}+{\frac {1}{2}}+{\frac {1}{4}}+{\frac {1}{5}}+{\frac {1}{7}}+{\frac {1}{10}}+{\frac {1}{14}}+{\frac {1}{20}}+{\frac {1}{28}}+{\frac {1}{35}}+{\frac {1}{70}}+{\frac {1}{140}}}}=5}
5 係整數，所以 140 係歐爾調和數。

| * 睇
* 傾
* 改
同因數有關嘅整數分類 |
| --- |
| 簡介 | 
* 質因數分解（英文：Integer factorization）
* 因數
* 元因數（英文：Unitary divisor）
* 除數函數
* 質因數
* 算術基本定理

 | Divisibility of 60 |
| 依因數分解分類 | 
* 質數
* 合成數
* 半質數
* 普洛尼克數（英文：Pronic number）
* 楔形數
* 無平方整數
* 無立方整數
* 冪數（英文：Powerful number）
* 質數冪
* 平方數
* 立方數
* 次方數（英文：Perfect power）
* 阿基里斯數
* 光滑數
* 正規數
* 粗糙數
* 不尋常數（英文：Unusual number）

 |
| 依因數和分類 | 
* 完全數
* 殆完全數（英文：Almost perfect number）
* 准完全數
* 多重完全數‎‎
* Hemiperfect數
* 超完美數
* 超完全數
* 元完全數
* 半完全數
* 本原半完全數
* 實際數（英文：Practical number）

 |
| 有好多因數 | 
* 過剩數
* 本原過剩數
* 高過剩數‎
* 超過剩數（英文：Superabundant number）
* 可羅薩里過剩數（英文：Colossally abundant number）
* 高合成數
* 卓越高合成數
* 奇異數（英文：Weird number）

 |
| 和真因子和數列有關 | 
* 不可及數（英文：Untouchable number）
* 相親數
* 交際數
* 婚約數

 |
| 其他 | 
* 虧數（英文：Deficient number）
* 友誼數
* 孤獨數
* 卓越數
* 歐爾調和數
* 佩服數（英文：Admiration number）
* 節儉數
* 等數位數
* 奢侈數

 |
**貫葉連翹**，又名**貫葉金絲桃**、**聖約翰草**（**St John's wort**），金絲桃科金絲桃屬植物，為歐美常用草藥，用於婦女調經，亦有寧神、平衡情緒作用，臨床上發現對抑鬱症患者有療效。

形態
--

花
多年生草木，高者有一米左右。莖直立，多分枝，枝皆腋生，莖两側各有緃棱一條。單葉對生，長橢圓形或披針形，長一到三厘米，基部無柄，有時抱莖，散布透明腺點，葉緣有黑色腺點。聚傘花序頂生。花較大，黃色，萼片五。花瓣五。雄蕊多數，組成三束，花瓣邊緣同花藥，均有黑色腺點，子房上位，一室，花柱三裂。蒴果長圓形，具泡狀小突起，開裂。種子圓筒形。花期六到七月，果期九到十月。

藥
-

植物貫葉金絲桃，乾燥地上部分，主產於江西、四川、陝西。

### 功效

性寒，味辛。能疏肝解郁，清熱利濕，消腫通乳。用於肝氣鬱結，情志不暢，心胸鬱悶，關節腫痛，乳癰，乳少。用量兩三克。

### 採集炮制

夏、秋二季開花時採割，陰乾或低溫烘乾。

### 化学成分

含有二蒽酮類，其主要成分為金絲桃素、偽金絲桃素、原金絲桃素等。還含有貫葉金絲桃素、加貫葉金絲桃素等間苯三酚衍生物，此為貫葉連翹特徵成分，亦為其抗抑鬱用之主要有效成分。尚含金絲桃苷、山奈酚等黃酮類等。

### 藥理作用

抗抑鬱、抗焦慮、抗感染作用。

貫葉連翹藥力強大，可能與其他西藥互相牴觸，例如降低避孕藥療效，故服用前應諮詢醫生意見。其副作用較西藥低。常見副作用包括腸胃不適、頭暈、混亂、疲倦、鎮定、口乾、煩躁及頭痛。其他可能導致光照性皮炎。對躁鬱症患者可能會誘發躁症而精神分裂症患者可能會惡化其幻覺。

睇埋
--

* 連翹

攷
-

1. ↑  Fegert JM, Kölch M, Zito JM, Glaeske G, Janhsen K (2006). "Antidepressant use in children and adolescents in Germany". *J Child Adolesc Psychopharmacol*. **16** (1–2): 197–206. doi:10.1089/cap.2006.16.197. PMID 16553540.`{{cite journal}}`: CS1 maint: multiple names: 作者名單 (link)
2. ↑  李萍 (2015). 《生药学》 (中文（中国大陆）). 北京: 中国医药科技出版社. pp. 226–228. ISBN 978-7-5067-7415-4.`{{cite book}}`: CS1 maint: unrecognized language (link)

出面網頁
----

* 貫葉連翹 Guanyelianqiao 藥用植物圖像數據庫 (香港浸會大學中醫藥學院) （簡體中文） （繁體中文）（英文）
* Barrett S (2000). "St. John's Wort". 喺2009-03-08搵到.
* "St. John's wort: MedlinePlus Supplements". U.S. National Library of Medicine. 喺2009-10-07搵到.
* Species Profile — St. Johnswort (*Hypericum perforatum*), National Invasive Species Information Center, United States National Agricultural Library. Lists general information and resources for St John's wort.
**貨物崇拜** (英文：Cargo Cults，亦有人譯做「船貨運動」)，係一種宗教形式，特別會出現喺一啲與世隔絕嘅落後土著度，啲土著見到啲外來嘅先進嘢，然後當係神咁拜。

最出名嘅貨物崇拜，係喺第二次世界大戰嗰陣，美軍喺萬那杜塔納島起咗個臨時基地，嗰陣時島上面嘅土著見到美軍喺啲「大鐵船」（戰船）度走出嚟，都覺得好驚訝；另外又有啲「大鐵鳥」（軍用飛機），又會運一啲著住美軍軍服嘅人嚟，除咗美軍，重有好多物資。啲土著見到都好驚訝，覺得啲大鐵船同埋啲大鐵鳥好犀利，而且啲美軍又畀啲物資啲土著。

結果啲土著就當咗呢啲美軍係神，而神會帶畀佢哋好多貨物，又好食又好用。第二次世界大戰打完之後，美軍走晒，留低一啲美軍軍服同一啲貨物。啲土著就認為啲貨物係有神奇力量，又相信神──即係啲美軍──有日會返嚟，重會帶埋好多貨物，展開一個幸福新時代。但係一路等一路等，等咗成四十幾年美軍都無返去。啲土著就自己發展出一套敬拜儀式，拜美軍軍服同貨物。

參考
--

1. ↑  "The Cargo Cults". 原著喺2008年6月8號歸檔. 喺2008年5月12號搵到.
2. ↑  "The last cargo cult". 原著喺2008年5月21號歸檔. 喺2008年5月12號搵到.
3. ↑  〈邪教Top 10〉. 原著喺2008年5月11號歸檔. 喺2008年5月12號搵到.
4. ↑  〈貨船崇拜〉. 原著喺2013年5月9號歸檔. 喺2008年5月12號搵到.
5. ↑  貨船崇拜
6. ↑  Cargo cult lives on in South Pacific Phil Mercer, BBC News, 17 February 2007.

拎
-

* Vanuatu cargo cult marks 50 years (BBC News)
* Information on the Jon Frum Cargo Cult (still active)
* Contemporary Cargo Cults by John FitzGerald
* Western Oceanian Religions
* 2006 Smithsonian Magazine article entitled: "In John They Trust."
* Cargo cults includes a bibliography
* Account of a Visit to a Jon Frum Village in 2005
* Air Force Magazine, January 1991, Vol. 74, No. 1. Summary from the guys who fly those Cargoes.
* Cabinet Magazine article
* Cargo Cult YouTube Video
唔好同**惰性金屬**搞亂。
金塊係貴金屬
**貴金屬**通常係指黃金、白銀、白金三隻金屬，特點係價錢貴、化學性質穩定同外表靚。

投資作用
----

睇埋：投資
呢啲金屬化學上穩定（唔易因為同第啲嘢起化學反應而走樣，所以好襟擺），有好多實用價值，例如係攞嚟整銀仔同珠寶，而喺現代有唔少科技產品都會用到呢啲貴金屬，例如金就成日俾人鍍落去電子電路嗰度嚟幫手導電；噉即係表示，貴金屬係一啲有恆定經濟價值嘅嘢，所以能夠保值－簡單例子：家陣有個人使咗 {\displaystyle x} 咁多錢嚟買咗柞貴金屬，跟住通脹，搞到 {\displaystyle x} 呢個量嘅錢嘅實際價值跌，但因為貴金屬依然仲係咁有用（實際價值冇變），於是個買咗貴金屬嘅人可以喺呢個時候賣咗啲貴金屬佢，得到 {\displaystyle y} 咁多錢（{\displaystyle y>x}）－佢買貴金屬保護咗自己免受通脹嘅影響。

簡史
--

1970年代之前，美金同黃金掛鉤，其他好多貨幣匯率都同美金有關連，所以黃金地位就更加重要。

睇埋
--

* 不動產

攷
-

1. ↑  Goodman, P. (2002). Current and future uses of gold in electronics (PDF). *Gold bulletin*, 35(1), 21-26.
2. ↑  Riley, C. (2010). A new gold rush: Investing in Precious Metals. *The Journal of Investing*, 19(2), 95-100.
唔好同**灣景廣場**、**灣景花園**同**灣景園**搞亂。
灣景中心大廈
翻新前灣景中心大廈基座
翻新後灣景中心平台酒吧西餐廳區
翻新前灣景中心大廈平台酒吧西餐廳區
**灣景中心大廈**（英文：Causeway Centre）係香港香港島灣仔北一個私人住宅屋苑，喺灣仔北行人平台上面，由怡華置業有限公司、益新置業有限公司同埋益大發展有限公司合作發展，由周星樾建築師事務所設計，建利建築公司承建，喺1979年5月入伙。建築物有A、B、C共三幢，其中A座早喺入伙前已經被華潤集團成幢買落嚟，每幢樓高42層，隔火同埋機電層位於23-24樓之間，一層8伙，物業管理係華潤集團嘅子公司。

灣景中心大廈位於灣仔區主要商業區，鄰近全部都係甲級商業寫字樓，而且鄰近維多利亞港，全部都係地標。灣景中心大廈上層全部係約400至500平方呎嘅小型單位，平均呎價比起同區其他住宅為高，當中以最近海傍嘅A座（木棉花公寓）更係一直無一戶住客轉售過，所以灣景中心大廈可以話係小型家庭嘅「豪宅」。

隔離
--

* 華潤大廈
* 新鴻基中心
* 鷹君中心
* 海港中心
* 港灣道體育館
* 港灣道花園
* 香港會議展覽中心
* 中環廣場
* 香港君悅酒店
* 舊灣仔警署
* 聯合鹿島大廈

睇埋
--

* 洪為民生日派對事件

參攷
--

|  |  |
| --- | --- |
|  | 維基同享有多媒體嘅嘢：**Causeway Centre** |

1. ↑  灣景中心大廈成交轉手記錄
2. ↑  灣景中心大廈平面圖
**謝佳旺**（Keon Chia），有時會用藝名**佳旺**，馬來西亞音樂人，喺砂拉越美里出世，亦有喺香港、台灣同新加坡嘅演藝圈活動，而家係華納版權嘅詞曲創作人。

早年生涯
----

謝佳旺阿爺係已故拿督斯里謝晉新，老竇係謝敦發（2003年馬來西亞astro樂齡歌藝大賽雙料冠軍，已經去世），仲有一個阿哥同一個妹。

佢一家5口都鍾意唱歌，小學時期喺美里中華公學就讀6年，中學時期喺美里中華中學就讀。畢業後佢去咗吉隆坡韓新傳媒學院讀廣播電視電影系，獲得師姐賞識，有機會半工讀咁做駐唱歌手，之後獲得民歌餐廳老闆賞識，仲同子熒聯合出過一隻碟《樂旅行》，入面有接近70%嘅詞曲係由佳旺包辦嘅。

幕後音樂人工作
-------

不過，佢經歷過一段以藝人姿態，頻頻出席各種活動同接通告嘅生活後，就發現自己並唔享受喺鎂光燈下嘅生活，之後佢就主要喺幕後發展，曾經為陳勢安嘅專輯《壞掉的我們》製作部分歌曲，亦同其他知名歌手合作等。

2014年，謝佳旺同拍檔吳振豪、王耀建成立咗漢堡音樂製作公司（Burger Music Studio），主要業務係製作唱片同單曲。

而去到2020年，佢幫陳柏宇同盧廣仲寫嘅歌曲，都得到當地樂壇嘅認許，佢甚至攞埋金馬獎最佳原創電影歌曲。

個人家庭狀況
------

佢已經結咗婚，有一個仔。

作品
--

### 2013年

* 《傷》（李代沫主唱歌曲）

### 2018年

* 《解藥》（馬來西亞電視劇《娘惹相思格》主題曲，謝佳旺主唱，另外同伍家輝一齊作曲，李欣怡填詞）
* 《你知道》（新傳媒電視劇《心點心》插曲，謝佳旺主唱）

### 2020年

* 《刻在我心底的名字》（《刻在你心底的名字》電影主題曲，由盧廣仲、陳昊森演唱，陳文華、謝佳旺同埋許媛婷共同作詞、作曲。）
* 《感情這回事》（陳柏宇主唱歌曲，謝佳旺負責作曲編曲）

得獎
--

* 2020年度叱吒樂壇流行榜頒獎典禮－專業推介叱吒十大 第8位《感情這回事》
* 第57屆金馬獎頒獎典禮－最佳原創電影歌曲《刻在我心底的名字》

參考
--

1. 1 2 3 4 5 6 7 8  〈金馬最佳原創歌曲獎 謝佳旺是美里人〉. 原著喺2021年4月29號歸檔. 喺2021年4月27號搵到.
2. 1 2 3 4 5 6  〈音樂路上不孤單 謝佳旺熱血騎金馬〉. 《光明日报》 (臺灣中文). 喺2021-04-27搵到.
3. 1 2  張, David (2020-11-22). 〈出身美里全家都爱唱歌 谢佳旺夺金马奖为砂争光〉. 《马来西亚诗华日报新闻网》 (中國中文). 喺2021-04-27搵到.
4. 1 2  〈香港叱咤乐坛颁奖礼． 美里谢佳旺作品获奖〉. *www.sinchew.com.my*. 喺2021-04-27搵到.
**謙卑同待客之道嘅比喻**係耶穌講嘅一個比喻，記載喺《新約聖經》《路加福音》第14章第7至14節。

聖經譯文
----

|  |  |  |
| --- | --- | --- |
| 「 | 耶穌見到所請嘅客人要坐頭位，就用比喻對佢哋話：「人哋請你去婚宴嘅時候，唔好坐喺頭位度，主人有機會請咗個比你尊貴嘅客人，請咗你同佢嘅嗰個人過來，對你話：『請讓座畀呢一位啦！』你就好尷尬噉退到最尾嘅位。人哋請你嘅時候，去坐喺最尾嘅位度，等主人來對你話：『朋友，請上來座。』噉樣，你喺同席嘅人面前就有光彩。因為凡自高嘅，必降為卑；自甘卑微嘅，必升為高。」耶穌又對請佢嘅人話：「你準備午餐同晚餐，唔好請你嘅朋友、弟兄、親屬同有錢嘅鄰舍，以免佢哋請返你，你就得到報答。你擺設宴席，要請嗰啲貧窮嘅、殘廢嘅、跛嘅、盲嘅，你就有福喇！因為佢哋無能力報答你。喺義人復活嘅時候，你要得到報答。」 | 」 |
| ——《路加福音》14章7至14節 |

解釋
--

耶穌用一個比喻，指出爭奪高位嘅危險，斥責社交上嘅驕傲。通常筵席上所擺設嘅座位係有唔同嘅層次，主人右邊嘅位係最重要嘅，主人左邊嘅第一個位係第二重要嘅，跟住嘅次序有唔同嘅重要性，主人會將尊貴嘅位留畀佢所睇重嘅人。當我哋做客人嘅時候，最好唔好爭搶頭位，先坐喺尾位度，等主人邀請你上來坐嘅時候，你會覺得因為你嘅謙虛而帶來更大嘅光彩。耶穌講呢個比喻，乃係教導眾人，要學習真正嘅謙卑。喺上帝嘅眼中，一個自私自利、自以為是嘅人，係唔配得尊榮。自高意味住最終必降為卑微，真正升高嘅道路係謙卑自己。

耶穌教導被請嘅人點樣做客人，跟住就指示家主點樣做主人。當擺設筵席請客嘅時候，要知道邀請嘅對象同動機。當時擺設筵席嘅目的，係請嗰啲有財勢、有地位，或者同佢哋有關係嘅人，因此可以有回報。耶穌並冇禁止正常嘅社交生活，佢只係強調，唔好期望要有回報。耶穌建議要佢哋喺請客嘅事上，亦都遵行天國嘅道理。應該邀請嗰啲貧窮嘅、殘廢嘅、跛嘅、盲嘅人參加，因為呢四種人係冇機會被邀請參加，亦都冇能力回報請佢嘅主人。請有錢人食飯可得到人嘅回報，但係請窮人食飯可得上帝嘅回報，噉樣先係真正嘅有福。

參考
--

1. ↑  〈耶穌教導門徒要謙卑〉 (PDF). 原著 (PDF)喺2020年3月15號歸檔. 喺2018年3月15號搵到.

| * 睇
* 傾
* 改
耶穌嘅比喻 |
| --- |
| 比喻 | 
* 唔結果無花果樹
* 無花果樹
* 起屋同打仗
* 撒網
* 警醒僕人
* 半夜朋友
* 好撒馬利亞人
* 婚宴
* 種子發芽生長
* 寶藏
* 斗底下嘅燈
* 麵酵
* 唔見錢
* 迷羊
* 主人同僕人
* 芥菜種
* 新舊
* 珍珠
* 法利賽人同稅吏
* 浪子
* 無知財主
* 財主同拉撒路
* 分羊
* 撒種
* 才幹
* 田稗
* 十個童女
* 兩個債戶
* 兩個仔
* 寡婦同法官
* 唔道德管家
* 唔饒恕人嘅惡僕
* 謙卑同待客之道
* 壞農夫
* 兩種起屋人
* 葡萄園工人

 |
安條一世同赫拉克勒斯握手像（現存於大英博物館）
**安條克一世**（希臘語：**о Αντίοχος Θεός Δίκαιος Επιφανής Φιλορωμαίος Φιλέλλην**, 約前86年—前38年），係科馬基尼王國（位於現今土耳其東南部）最出名嘅一個國王（前70年－前38年在位）。

家庭同世系
-----

就目前所知，安條克一世係科馬基尼王國米特里達梯一世同勞廸絲七世（Laodice VII）唯一嘅兒子，因此佢同時擁有帕提亞同希臘血統。佢父親米特里達梯係前國王薩姆斯二世個仔。根據內姆魯特達格陵墓嘅銘文碎片，考古學家發現米特里達梯嘅祖先就係波斯國王大流士一世嘅子孫。 

安條克嘅母親勞迪絲係來自塞琉西帝國嘅一個敘利亞嘅希臘裔公主。勞廸絲嘅父親係敍利亞希臘國王安條克八世，母親特里菲娜（Tryphaena）係希臘托勒密王朝公主及後來嘅敘利亞王后。安條克因此係第一個希臘敍利亞國王塞琉古一世同埃及第一位希臘法老王托勒密一世嘅後裔。佢呢兩位祖先都係古希臘馬其頓國王亞歷山大大帝嘅將領。安條克嘅父母其實係兩王國和平結盟下所締成嘅婚姻，佢父親亦因此深受希臘文化薰陶。前70年米特里達梯死後，安條克繼位成為科馬基尼國王。

同羅馬人嘅關係
-------

當羅馬共和國以外交手腕吞併安那托利亞領土嘅時候，安條克仍然能夠保持科馬基尼獨立。安條克第一次出現喺古文獻係當羅馬將軍Lucullus喺前69年進軍大亞美尼亞國王提格蘭大帝嘅時候。 

當龐培將軍喺前64年成功入侵敘利亞嗰陣，安條克同龐培講和，重同龐培結成聯盟。前51年當西塞羅（Quintus Tullius Cicero）做奇里乞亞總督時，安條克提供畀西塞羅有關帕提亞人動向的情報。喺凱撒同龐培打內戰嗰陣時，安條克提供軍隊畀龐培。

前38年，羅馬馬克·安東尼嘅將領巴蘇（英文：Publius Ventidius Bassus）喺征服帕提亞之後，想向安條克宣戰，因為佢兩個都貪科馬基尼的寶藏和財富。正當兩人要宣報圍攻科馬基尼同佢個首都撒摩撒他（Samosata）之時，安條克又同佢兩個講和。

內姆魯特達格
------

安條克最出名係佢喺內姆魯特達格（意即內姆魯特山）嘅宗教聖殿。佢做國王嘅時候，為自己創立咗王室膜拜儀式作為佢死後嘅禮拜。佢受到激發同希臘式嘅瑣羅亞斯德教創立自己嘅膜拜儀式。佢留下大量希臘銘文，揭示咗好多佢宗教上嘅觀點同埋解釋佢點解咁做。佢喺其中一篇銘文中講，佢將陵墓豎立喺又高又神聖嘅地方，因為佢要遠離凡人而且應該接近天上眾神，而且同天神平排。佢要佢條屍永遠世保存。佢崇拜嘅神融合咗希臘同波斯嘅神祗，有些神祗係人格化咗嘅太陽、月亮同行星。神像受波斯同希臘影響，衣服、頭飾同龐大外形係受咗波斯影響，而塑像就受咗希臘影響，神祗具有希臘特色同風格。

安條克佢實行一種現今失傳嘅占星學，奠下曆法改革嘅基礎。佢將以月球運行為基礎嘅「科馬基尼年」連結到古埃及曆法中嘅「天狗周期」（Sothic Cycle）。可見安條克即使唔係「漢密斯神智學」（Hermeticism）嘅始創人亦都係一個專家。

安條克式嘅漢密斯神智學長埋地下，佢個墓穴用宗教慶典活動嘅格局建築。安條克每個月都有兩個慶典：每月八號慶祝佢生日同每月十六號慶祝佢嘅加冕。他會撥出經費贊助這些活動。

佢嘅祭師們着住傳統嘅波斯袍，同埋用金冠裝飾肖像作為對祖先嘅崇拜。班祭師會喺祭壇上放置香、香草同祭品。當有卓越嘅人物逝世嗰陣，所有市民同駐守嘅軍人都會被邀参加表揚佢嘅宴會。喺筵席上唔可以悲傷，祭師立令要啲人盡情吃喝、享受。喺喱一日歡慶中啲人可以喝酒，席上亦有酒水供應。安條克首創喺宴會中由女樂師演奏。喺1883年被德國考古學家發現之前，安條克嘅陵墓一直被人遺忘咗幾個世紀咁耐。

根據所發現嘅銘文，安條克似乎係一個寬宏大量嘅人。喺王國另一城市Arsameia發現皇宮嘅遺跡，該皇宮叫做*Eski Vale*或者*舊城堡*。喺Arsameia，安條克遺留下大批記載住佢嘅治理大綱同如何優化該城市嘅希臘銘文。

仔女
--

安條克嘅老婆唔知係邊個，不過佢有三個仔女。一個仔米特里達梯二世喺前38年安條克死後繼承王位；另一個仔安條克二世喺前29年被羅馬皇帝奧古斯都下令處死；有個女（唔知乜名）嫁咗畀帕提亞國王奧羅德二世。

參看
--

* 科馬基尼王國
**天下為公**（Wolf-Hunting）係一個由民主黨成員（林卓廷、尹兆堅、吳思諾同埋鄺俊宇）2018年發起，針對當時嘅香港行政長官梁振英嘅眾籌政治行動，目的係集結群眾力量和支持，就梁振英收取UGL 巨款一事作進一步調查。

背景
--

2014年10月，有報導指時任梁振英曾經喺2011年同澳洲企業UGL就該公司收購戴德梁行簽訂「不競爭、不挖角」離職協議。喺該協議入面，梁振英喺就任行政長官期間收取咗UGL近5000萬元。事件引發社會關注，包括款項性質、係咪存在利益衝突、相關嘅利益申報制度，同埋稅務問題。梁振英一度公開承諾會全面配合立法會委員會嘅調查，但佢之後並無出席相關聆訊，亦未被相關執法部門起訴。

行動涉及成員
------

民主黨發起成員包括林卓廷、尹兆堅、吳思諾同埋鄺俊宇，另外行動亦成立由非民主黨成員領導嘅管理委員會（包括梁家傑、莫乃光同埋原樹堂）。

外間反應
----

眾籌得到唔少香港市民支持，本來民主黨喺2018年4月9號宣布計劃，諗住3個月籌集200萬，點知唔夠7日就達標，民主黨立法會議員林卓廷話冇諗過咁快，認為係認為梁振英恐嚇威脅控告佢哋誹謗，刺激市民走出來支持。

外面連結
----

* 天下為公嘅Facebook頁

參考
--

1. 1 2 3  潘希橋 (2018-04-16). 〈「天下為公」眾籌200萬查梁振英 7天即達標 林卓廷指超出預期〉. 《香港01》 (香港中文). 喺2022-02-19搵到.
2. ↑  〈「天下為公」眾籌計劃公佈工作進展〉. *dphk.org*. 喺2022-02-19搵到.
mRNA合成及加工簡圖，酵素冇寫低，英文待翻譯。
**轉錄**係指基因表達嗰陣細胞將DNA變成mRNA嘅過程。轉錄係基因表達嘅第一步，喺呢度，RNA聚合酵素將特定嘅基因片段複製成RNA分子。DNA同RNA都係核酸分子，佢哋通過一種互補語言，借助對應嘅酵素嚟互相轉化。係轉錄嗰陣，RNA聚合酵素讀取DNA序列，複製出一條互補嘅，反向平衡嘅RNA分子。同DNA複製唔同嘅係，轉錄產生一條互補嘅RNA分子，呢條分子含有尿嘧啶（U），而DNA就含有胸腺嘧啶（T）。重有，同DNA複製唔同嘅係，轉錄唔需要一段引物嚟初始化RNA嘅合成。

1. 一個或者幾個色格瑪因子幫助RNA聚合酵素黐喺DNA嘅促進子嗰度，因而完成轉錄嘅初始化。
2. RNA聚合酵素好似個拉鏈頭噉沿著DNA分子上邊嘅轉錄泡移動，打破DNA互補鹼基上邊嘅氫鍵，將DNA雙螺旋分成兩條單獨嘅鹼基鏈。
3. RNA聚合酵素將同DNA鹼基配對嘅RNA鹼基加喺DNA鹼基單鏈上邊。
4. RNA聚合酵素協助RNA尾龍骨連埋一齊，形成RNA單鏈。
5. RNA + DNA螺旋結構嘅氫鍵斷裂，釋放出新合成嘅RNA單鏈。
6. 如果係真核生物，RNA會被進一步處理（加3'UTR 多-A 尾同埋戴5'UTR 帽），之後通過核窿出去細胞質嗰度。

轉錄係基因表達嘅第一步。被轉錄成RNA分子嘅DNA片段叫做*轉錄單元*，佢至少編碼一個基因。如果嗰個基因係編碼蛋白質嘅話，轉錄嘅產物會係信使RNA，即mRNA，而信使RNA會繼續通過轉譯嘅過程產生蛋白質。另外，轉錄咗嘅基因有可能唔係編碼蛋白質嘅，佢哋可能係用嚟編碼核糖體RNA或者轉運RNA，又或者核糖酵素等等
。

參考
--

1. ↑  Eldra P. Solomon, Linda R. Berg, Diana W. Martin. *Biology, 8th Edition, International Student Edition*. Thomson Brooks/Cole. ISBN 978-0-495-30978-8

|  |  |
| --- | --- |
| Stub icon | 呢篇**轉錄**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |
「天下太平」遊戲
**天下太平**係透過猜包剪揼進行嘅紙上遊戲之一，可以兩個人對玩。

玩家需要預備白紙、鉛筆同擦膠。喺紙上面劃方格，作為堡壘。然後就可以開始猜包剪揼。每猜贏一次就可以喺自己嘅領域入面新增設施，遊戲初段玩家喺方格入面寫上「天下太平」四個字，然後第二階段係插旗（最多三枝），第三階段係建立保護罩（最多五層），最後就可以加入大炮或者戰機，或者去攻擊對方嘅設施，又或者修復自己嘅設施。當其中一方嘅旗幟、保護罩及堡壘全部消滅，佢就算輸。

天下太平係1970至1990年代香港嘅小學好興嘅遊戲，每逢小息或者放學，就會有同學玩。亦都有啲比較曳嘅同學，重會喺堂上同隔籬同學趁先生睇唔到嗰陣靜雞雞玩。

由於規則嘅變化空間大，呢種遊戲衍生出多種唔同嘅玩法。可以三個人同時玩；可以更改遊戲中嘅事物同文字，將堡壘改寫為「天下大亂」，將武器改為其他古靈精怪嘢，尤其係有啲性好奇嘅同學會將佢哋改為同性有關嘅嘢，遊戲就變成「鹹濕版」。

相關產品
----

### 天下太平大戰（iPhone 遊戲）

「天下太平大戰」iPhone 遊戲畫面
EC2 Hong Kong 公司喺 2010 年開發咗一個叫天下太平（Tinha War）嘅 iPhone 程式。除咗原有嘅「猜包剪揼」傳統模式，亦加入嶄新嘅「天下太平大戰」模式。

* 故事模式，有各種關卡
* 玩家有等級，經驗值，能力值（攻擊、體力、命中率、回避率）
* 玩家可使用必殺技，調整能力
* 地圖有障礙物同埋回避率
* 各關卡都有唔同任務，敵軍有唔同性格
* 強力登場角色例如勇者、公主、黑騎士、魔獸等。
* 網上全球排行榜

「天下太平大戰」同原作一樣，可以自己畫士兵，亦可以從照片生產士兵。但加入咗唔少嶄新元素例如行動力、國土、敵軍性格等。可以當作原作嘅伸延版本。

出面網頁
----

* 「天下太平」Flash遊戲
* 「天下太平」iPhone / iPad app
* EC2 Hong Kong
「冥」跳轉嚟呢度。要睇商國君主，請去【**冥 (商國)**】。

暗之下，只有燈光
暗室只有燭光對比
日蝕下天色昏暗
**暗**，唔光嘅狀況，亦叫**冥**。暗本來就講 夜晚，講好似夜晚咁光唔夠。而冥就為上下冚住，無光嘅狀況。

人眼本來夜視唔係咁好，無乜光下，會無晒色。再暗啲就完全睇唔到，所有嘢都黑鼆鼆。廣東話而言，亦有講「黑咪嗎」。有啲夜行動物，視覺感光好過人好多，甚至勁得滯，唔可以日間睇嘢，佢哋睇嘢自然無咁暗。

地球而言，日沉到地平綫十八度之下，日光就會消失，西洋叫佢全暗，唐字叫夜嘅含義。由於入夜之後，人不善於暗嘅狀況，夜行會有危險，有恐懼之心，亦有相關比喻。

夜有月光時會無咁暗，但喺朔嗰陣，就完全無光，會好暗。日食月食亦會突然間變暗。古人見日食，尤其得人驚。

日間較見暗，就為烏雲密佈之時，日光完全畀雲遮擋，天地間頓時昏暗。

政治唔好嘅嘢，不為人知嘅，叫黑暗，借用咗黑同暗來表示。

文
-

英文寫做**dark**，化成名詞則為**darkness**。

日文暗寫為**闇**。

**黑暗**，政治同宗教用語，借用黑同暗來講惡。但亦實際講啲不為人知，或者唔太清楚，唔喺人所見嘅嘢身上。

政治由於好多唔見得光嘅操作，所以就叫黑暗。社會亦同樣有好多不為人知嘅惡，亦同樣叫黑暗。

宗教具有二元特色，通常有光明同黑暗對立。好似拜火教、明教之類，光明戰勝黑暗。基督教雖然為一神教，但亦有魔鬼依啲黑暗角色，以彰顯神嘅光明。

日本電子遊戲，經常以光明同黑暗做題材，如魔界為之黑暗。但通常講成**暗黑**。同樣為小說、漫畫、卡通片同電影嘅題材。

西洋史有所謂黑暗時期，指羅馬帝國沒落，歐洲轉入蠻人之手。相對於羅馬帝國嘅光輝時期，文明就墮落咗咁，直到文藝復興。但查實亦無咁黑暗，歐洲亦一直有進步。

美術
--

明暗對比。構圖以暗為主。
美術經常用明暗對比。暗色有深沉嘅感覺，用來營造氣氛。
高松宮
高松宮宮邸
**高松宮**（日文：たかまつのみや*Takamatsunomiya*）係日本舊時一個宮家，由大正天皇三仔宣仁喺1913年設立。

歷史
--

因為前身有栖川宮嘅當主威仁死咗，而佢唯一一個仔栽仁王又行先過佢，搞到有栖川宮絕家，所以大正天皇下令將當時八歲嘅宣仁繼承當主一位，但宮號就由有栖川宮改做高松宮。由於當時皇室禁止契爺契仔關係，所以宣仁最後冇做威仁嘅契仔。

其實有栖川宮原本都係叫高松宮，之不過後嚟第三代當主幸仁改咗名叫有栖川宮，而大正天皇又改返嚟。

響1987年，宣仁死咗，但係佢冇仔女，所以由老婆喜久子做當主。響2004年，喜久子都死咗，所以高松宮絕家。

歷任當主
----

* 第一任：宣仁親王
* 第二任（末代）：宣仁親王妃喜久子

| * 睇
* 傾
* 改
 日本宮家  |
| --- |
| 鐮倉幕府時代 | 岩倉宮 - 四辻宮 - 早田宮 - 六條宮 |  |
| 室町幕府時代 | 常盤井宮 - 木寺宮 - 花町宮 - 土御門宮 - 五辻宮 - 小倉宮 - 玉川宮 - 護聖院宮 |
| 江戶幕府時代 | 聖護院宮 - 中川宮 |
| 1947年前 | 伏見宮 - 久邇宮 - 賀陽宮 - 山階宮 - 北白川宮 - 梨本宮 - 閑院宮 - 朝香宮 - 東伏見宮 - 東久邇宮 - 竹田宮 - （四世襲親王家：伏見宮 - 閑院宮 - 桂宮 - 有栖川宮 - 前身：常磐井宮 - 京極宮 - 八條宮） - （一早已經絕家：小松宮 - 華頂宮） |
| 1947年後 | 秩父宮 - 高松宮 - 桂宮 - 三笠宮（ - 寬仁親王家） - 常陸宮 - 秋篠宮 - 高圓宮 |
| 現存嘅四大宮家 | 秋篠宮 - 常陸宮 - 三笠宮 - 高圓宮 |
《**約翰福音**》（希臘文：**Κατὰ Ἰωάννην**；天主教譯做《**若望福音**》），係《新約聖經》正典嘅第四卷福音，共21章，係四福音書最遲寫成嘅。呢卷書記載嘅耶穌言行有好多都冇記錄喺其他三卷福音書，特別強調耶穌嘅神性同基督徒屬靈生命嘅建造。

基督教會傳統都認為佢嘅作者係使徒約翰。

簡介
--

作者︰約翰  

日期︰85-90年  

地點︰以弗所  

對象︰猶太人、受猶太人迫害嘅基督徒、外邦人（延伸對象係全地嘅人）  

約翰福音主要內容描繪耶穌係上帝永恆之道，佢「成為人，住喺我哋中。」作者嘅目的係要讀呢卷書嘅人信耶穌係基督，係上帝之子，又因為噉樣信而獲得永生。呢卷書第一章指出上帝永恆之道成為人，係全書嘅導論。第二至十二章記述耶穌所行嘅好多神蹟異能，證明佢係救主，係上帝之子。根據呢十二章嘅記載，我哋知道有好多人信佢，接受佢做救主，不過亦有啲人反對佢，唔信佢。第十三章至十七章詳細記載耶穌同門徒嘅親密關係，同佢喺受難前夕教導佢哋，鼓勵佢哋嘅話。第十八章至二十一章記載耶穌被捕、受審、被釘死、復活，同復活之後向門徒顯現。

呢卷書嘅作者特別強調耶穌係引到真理同生命嘅道路，凡相信又接受佢嘅人都會得永生。約翰福音嘅顯著特徵係可以用日常生活上普通嘅事物，例如水、餅、光、牧者同羊群、葡萄樹同佢嘅果等，來象徵靈性上嘅意義。

提要
--

1. 導言（1章1-18節）
2. 施洗約翰同耶穌最初嘅幾個門徒（1章19-51節）
3. 耶穌嘅工作（2章1節-12章50節）
4. 最後一個禮拜喺耶路撒冷同附近地方（13章1節-19章42節）
5. 耶穌復活同顯現（20章1-31節）
6. 結尾：加利利嘅另一次顯現（21章1-25節）

| * 睇
* 傾
* 改
聖經 |
| --- |
| 舊約聖經 | 

|  |  |
| --- | --- |
| 摩西五經 | 創世記 · 出埃及記 · 利未記 · 民數記 · 申命記 |
| 歷史書 | 約書亞記 · 士師記 · 路得記 · 撒母耳記上 · 撒母耳記下 · 列王紀上 · 列王紀下 · 歷代志上 · 歷代志下 · 以斯拉記 · 尼希米記 · 以斯帖記 |
| 詩歌智慧書 | 約伯記 · 詩篇 · 箴言 · 傳道書 · 雅歌 |
| 大先知書 | 以賽亞書 · 耶利米書 · 耶利米哀歌 · 以西結書 · 但以理書 |
| 小先知書 | 何西阿書 · 約珥書 · 阿摩司書 · 俄巴底亞書 · 約拿書 · 彌迦書 · 那鴻書 · 哈巴谷書 · 西番雅書 · 哈該書 · 撒迦利亞書 · 瑪拉基書 |

 |
| 新約聖經 | 

|  |  |
| --- | --- |
| 福音書 | 馬太福音 · 馬可福音 · 路加福音 · 約翰福音 |
| 歷史書 | 使徒行傳 |
| 保羅書信 | 羅馬書 · 哥林多前書 · 哥林多後書 · 加拉太書 · 以弗所書 · 腓立比書 · 歌羅西書 · 帖撒羅尼迦前書 · 帖撒羅尼迦後書 · 提摩太前書 · 提摩太後書 · 提多書 · 腓利門書 |
| 普通書信 | 希伯來書 · 雅各書 · 彼得前書 · 彼得後書 · 約翰一書 · 約翰二書 · 約翰三書 · 猶大書 |
| 預言書 | 啟示錄 |

 |
《**九號太空船**》（西班牙文：Órbita 9，英文：Orbiter 9）係一套由Hatem Khraiche執導嘅2017年科幻愛情片，由Clara Lago同Alex Gonzalez主演，喺2017年4月7號喺西班牙首映。

劇情
--

Helena係一個廿幾歲嘅女仔，由出世以嚟一直住喺9號太空船上面，佢嘅父母錄咗一段片同佢講，因為太空船嘅供氧系統出現咗問題，佢哋決定離開太空船，等佢有大啲嘅機會生存到等到有人嚟救佢。咁多年嚟都係一個叫Rebecca嘅電腦系統照顧佢，每日叫醒佢、每個禮拜幫佢做身體檢查等等。

有一日，佢終於等到一個叫Alex嘅工程師乘搭另一架太空船去搵佢，去修復船上面嘅供氧系統。Helena同Alex相處咗幾日之後，有一晚，佢夜襲Alex，並說服到佢同佢共赴巫山。第朝，Alex就離開咗Helena隻太空船，返到自己嗰隻上面，登上電梯，然後…上升到一個研究基地嘅一個樹林裡面。佢揸車去到研究基地嘅主大樓，然後報告被科學家Hugo聽。Hugo係地球上面四個模擬器基地入面其中一個嘅主管，基地嘅目標係為人類做好準備移民去Celeste，一個圍繞南門二運行嘅宜居行星，因為地球嘅環境已經愈嚟愈差唔適合居住。Hugo之後又向成個計劃嘅大主管Katherine匯報。

Alex原來係20年前負責設計去Celeste嘅太空船嘅科學家，但係架太空船爆炸咗，上面嘅測試機械人全部「死」哂，佢亦一直為呢件事覺得唔開心，並一直都有去見心理輔導員Silvia。同Helena共渡春宵之後，有一次Alex又去搵Silvia做輔導，終於同Silvia講出佢對Helena嘅感情。之後，Alex自己去搵Helena，同佢坦白一切，話畀佢知其實佢成世人都係喺個模擬器入面，並帶咗佢出嚟去佢自己嘅公寓到住，之後又幫Helena偽造監視器畫面同埋成長數據，去呃計劃入面嘅其他科學家。Alex亦都有帶Helena出街，見佢啲朋友，包括醫生Xiao。後嚟，Helena嘅後肩出咗啲疹，Alex帶佢去睇Xiao，Xiao懷疑出疹嘅原因係Helena從來無接觸過陽光，Alex講大話話Helena係做電腦程式設計，成日都唔出嚟曬太陽，搪塞過去。後嚟有一次Alex要返公司開會，Helena落咗去Alex公寓嘅地下室，發現咗一堆文件，其中一份文件記錄咗佢嘅資料，包括佢嘅「父母」嘅資料，現時嘅居住地，同埋原來Helena係用基因複製出嚟嘅。

Helena去搵佢嘅父母，佢地係軍方嘅科學家，同Helena其實係無血緣關係嘅，佢哋同佢解釋其實嗰10個人都係用啲兩代之前基因優秀嘅人複製出嚟嘅，之後佢「阿爸」攞個手扣鎖住咗Helena喺個扶手到，想打電話叫計劃啲人捉返佢返去，但係「阿媽」就扑暈咗阿爸，叫Helena挑走。Helena跑咗返Alex到，好嬲Alex點解之前唔同佢坦白，但係最後都接受咗佢嘅道歉。Alex去搵Silvia幫手，Silvia話佢有間屋好偏遠可以借畀佢哋住。同一時間，Hugo帶住一班士兵搜查咗Alex間屋，搵到Silvia嘅資料。當Alex同Helena去Silvia到搵間屋嘅鎖匙嗰陣，Hugo同佢班士兵亦都去到Silvia嗰到，逼問一輪之後，Hugo射死咗Silvia，嚇到Helena爆喊。Alex同Helena兩人跑上屋頂諗住逃走，Helena整親隻腳，為咗Alex可以走得甩，佢呃Alex叫佢示範點樣跳過對面樓，然後自己束手就擒。最後Alex走得甩，而Helena就被Hugo捉咗，Hugo請示阿頭Katherine嘅意見，Katherine叫佢殺咗Helena，因為佢作為一個實驗品嘅數據已經無用啦。

Alex去搵Xiao，知道咗Helena嘅身體狀況，Alex衝去研究基地想搵Hugo，被人捉住咗。Alex同Hugo講佢喺Xiao到得到嘅資訊：Helena有咗。Hugo同Katherine得到共識，覺得如果畀Alex同Helena返入去9號太空船住嘅話，可以得到嬰兒出世同埋一家人喺入面生活嘅寶貴數據。Helena就向Hugo要求咗一個條件。幾年後，一個女仔喺9號太空船到出返嚟，年老嘅Hugo好開心噉歡迎佢出嚟，女仔望向個天，一架太空船飛向Celeste，最後，一個背影跟喺女仔嘅後面行出咗9號太空船。

演員
--

* Clara Lago 做 Helena
* Álex González 做 Alex
* Andrés Parra 做 Hugo
* Belén Rueda 做 Silvia
* Kristina Lilley 做 Katherine
* John Alex Castillo 做 Dr. Xiao
* Fernando Campo 做 Helena阿爸
* Sara Deray 做 Helena阿媽

評價
--

喺爛蕃茄上面，《九號太空船》喺6個評論入面得到67%嘅評分。

### 獎項同提名

* Brussels International Fantastic Film Festival (Best European Film) — 提名
* Santa Barbara International Film Festival (Nueva Vision Award) — 提名

睇埋
--

* Ascension
* 《九號太空船》喺互聯網電影資料庫嘅資料（英文）

參考
--

1. ↑  *Orbiter 9* (英文), 喺2021-09-05搵到
2. ↑  "Orbiter 9". Brussels International Fantastic Film Festival. 原著喺16 March 2017歸檔. 喺28 June 2018搵到.
金屬棍：燒到焮，焮到紅
金一嚿
喺化學入面，**金屬**係一啲隨時會釋放電子，成為離子，而喺元素形態時又以金屬鍵鍵形式存在嘅化學物質。佢哋有時會被形容為一堆畀電子圍住嚟轉，成為結晶體嘅正離子。金屬亦係元素三大分類之一，同半金屬與及非金屬並列。硼（B）至到釙（Po）嘅一條對角綫將元素週期表分成兩部分，左下角係金屬，右上角係非金屬，疊住條綫嘅就係半金屬。

大自然裏面非金屬嘅分量多過金屬嘅分量，但係金屬就佔咗元素嘅大部分。常用嘅金屬，例如五金，即係金、銀、銅、鐵、錫，都係元素。

金屬元素嘅所有同素異形體（Allotrope）個樣都閃令令、可延展嘅（Malleability）、可延長嘅（Ductility），全部都係導電體（Conductor of electricity），同埋好嘅導熱體。相比起來講，大部分非金屬元素都好脆 （Brittle），又係啞面，而且唔傳電。金屬傳電係因為佢最面頭嗰個電子殼啲電子都唔係好穩定，鍾意甩出去，所以就出晒去原子同原子之間嘅空隙，形成一個類似「電子海」嘅游離電子層。

大部分金屬都係唔穩定嘅化學物質。當佢哋係金屬，即係重係以元素形式存在嘅時候，會同氧氣產生唔同速度嘅化學作用。快嘅好似鉀同氧氣嘅反應會喺幾秒之內完成，但係鐵同氧氣嘅反應，即係生銹，就要幾個月甚至幾年先至完成，途中重要經過幾個階段。鹼金屬反應最快，其次係鹼土金屬，過渡元素會慢啲，當中例如金、銀、鉑就直情唔會有化學反應。

有啲金屬會自然形成一浸好薄，但係好硬，而且唔透水嘅氧化層，例如鋁、鈦。呢浸氧化層將個金屬物件同外界完全隔絕，成為一個保護層。所以呢啲金屬雖然好易產生化學作用，但係都算係一啲抗侵蝕嘅金屬。呢層天然嘅氧化層比大部分嘅人工保護層防禦力更強，而且可以用陽極電鍍 （Anodizing）嘅方法加厚。

金屬嘅氧化物係鹼性嘅。要防止金屬嘅鏽蝕，除咗以上講過嗰浸天然防禦層之外，重可以靠電鍍同埋髹油。

| * 睇
* 傾
* 改
元素分類 |
| --- |
| 元素週期表布局 | 元素週期表 · 中文週期表 · 英文週期表 · 大週期表週期表 · 不拆分週期表 · 縱向週期表 · 純文字週期表 · 金屬同非金屬週期表 · 分區的週期表 · 氧化價週期表 · 擴展元素週期表 · 電子配制週期表 · 穩定同位素數量週期表 · 穩定性週期表 · 元素電負性週期表 · 另類元素週期表 · 晶體結構週期表 · 發現日期週期表 |
| 元素一覽依…… | 名稱來源（符號） · 發現時間 · 氧化價 · 名稱 · 序數 · 沸點 · 熔點 · 相對原子質量 · 豐度（人體含量） · 穩定性 · 硬度 · 原子性質 · 產量 |
| 族 | 1（鹼金屬） · 2（鹼土金屬） · 3 · 4（鈦族元素） · 5（釩族元素） · 6（鉻族元素） · 7（錳族元素） · 8 · 9 · 10 · 11（銅族元素） · 12（鋅族元素） · 13（硼族元素） · 14（碳族元素） · 15（氮族元素） · 16（氧族元素） · 17（鹵素） · 18（惰性氣體） |
| 元素分區 | s區元素 · p區元素 · d區元素 · f區元素 · g區元素 |
| 元素週期 | 0 · 1 · 2 · 3 · 4 · 5 · 6 · 7 · 8 · 9 |
| 元素嘅系 | 鑭系元素 · 錒系元素 · 鐵系元素 · 鉑系元素（PGMs） |
| 其它元素分類 | 金屬 · 鹼金屬 · 鹼土金屬 · 稀土金屬 · 過渡金屬 · 類金屬 · 主族金屬 · 貧金屬 · 難熔金屬 · 非金屬 · 兩性元素 |
| CategoryCategory:元素週期表 · PortalPortal:化學 |